kritiken hemeroteka » Epaile eta epaitu\n« Lehen Gerra Handia 15 ataltxotan! | Baina bizirik »\nSariketa / Karlos del Olmo / Centro de Lingüística Aplicada Atenea, 2014\nEpaile eta epaitu Javier Rojo / El Diario Vasco, 2014-09-26\nGure literatur testuinguruan antzerkiaz, literatura dramatikoaz alegia, hitz egiten denean, betiko arrangurarekin egiten dugu topo: euskaraz antzerki testuen argitarapena anekdotikoa baino ez da, hutsaren hurrengoa. Oraindik ere etsi ez duten idazleen artean Karlos del Olmo dugu. Idazle honi buruz esan daiteke antzerkia maite duela eta antzerki lanak oraindik ere argitaratzeko lehia erakustea maitasun horren beste froga bat baino ez dela. Honetan, “Sariketa” izenburuko lanarekin agertzen zaigu, Madrilen kokatutako argitaletxe bati esker plazaratutako argitarapen elebidunean. Antzerki lan honen argumentua oso sinplea da itxuraz: lau pertsonaia elkartzen dira, antzerki-lehiaketa baten kariaz irabazlea nor izango den epaitzeko. Antzerkiari buruz (hobeto esateko, antzerkiaren testuinguruari buruz) aritzen den antzerki-lana dugu hau. Lau pertsonaia bakarrik agertzen dira obran, eta eszenario soila, pertsonaia hauek elkartzen direneko aretoa. Baliabide gutxi eskatzen dituen lana da beraz. Pertsonaia horien hitzei esker gure literatur sistemaren ziztrinkeriak agerian geratuko dira. Egia da gure literatur sistema pixka bat ezagutzen dugunok badakigula bertan gertatzen denak hutsaren hurrengoko garrantzia duela, eta, beraz, antzerki honetan horrelako gauzen garrantzia exajeratu egiten dela. Baina exajerazioak balio dezake ertzak nabarmenagoak izan daitezen.\nAntzerki lana pertsonaien arteko borroka dialektiko moduan agertzen zaigu, non epaileak azkenean epaituak suertatzen diren, bai bizitza pribatuan bai bizitza publikoan dituzten badaezpadako jokaerengatik. Alde honetatik begiratuta, irakurtzen hasterakoan, Lumet-ek zinera eraman zuen 12 Angry Men etorri zitzaidan burura, aldeak alde jakina. Izan ere, epaileak ez dira neutroak, epaitu egiten duten neurrian epaituak izango dira eta beren epaietan beren burua islatuta geratuko da.


Donostiako Metro-Pasanteari buruzko hainbat txosten, eskari induzituaren azterketa eta justifikazioren inguruan | Angula Berria\nHasiera » Donostiako Metro-Pasanteari buruzko hainbat txosten, eskari induzituaren azterketa eta justifikazioren inguruan\n2011. urtean, errealitatetik kanpo zeuden hazkunde demografiko eta ekonomikoetan oinarrituta egin zuen Jaurlaritzak Donostialdeako Metroaren lehenengo Bidegarritasun Azterketa: 33 milioi bidaiari aurrikusten zituen. 2014 urtean, ostera, 24 milioira gutxitu zuen kopuru hori Eusko Jaurlaritzak berak eskari-azterketa berri batean. Eta 2017an, beste 5 milioi bidaiari baino gehiago galdu ditu, Gipuzkoako Garraioaren Lurralde Agintaritzak (GGLA) Donostiako metroaren pasanteari buruz berriki agindu duen azterketan: izan ere, txosten honek 19 milioitan zenbatzen du obra hori eginez gero EuskoTrenek Gipuzkoa osoan duen sarean aurrikusitako bidaiarien kopurua.\nAzken txosten honetan antzeman ditugun gauza batzuk aipagarriak dira:\n- GGLA-ren txostenaren izenburua “Garraio publikoaren planifikazio intermodala Gipuzkoan” bada ere, esan beharra dago garraio publikoko sistema desberdinen arteko koordinazio eta planifikazio intermodalaren erabateko gabezia dela, hain zuzen, Donostialdeko Metroaren egitasmoaren ezaugarririk behinena. Honi dagokionean, GGLA-ren txostenean Loiolako Erriberetako interkanbiadorea (EuskoTren eta Renfe-ren artean aldatzeko gunea) ezabatu egin dela azpimarratu behar da gainera: txostenak ez du gune intermodal bakar horren inguruko aipamen batere ere egiten, eta aztergai duen sarearen irudietan ere ez da inon ageri(2 eta 3 irudiak).\n- Txostenak dio EuskoTrenen bidaiarien kopurua eguneko 28.894 erabiltzaile gehiagorekin emendatuko litzatekeela (1 irudia), BAINA 28 mila horietatik, 14.489 bidaiari --hau da, erdia—gaurregun garraio publikoko beste bideak erabiltzen dituzten bidaiariak dira (hartara, ez da zuzena esatea egun betegabeko premiak edo eskariak asetzera datorrenik). Aldiz, metroaren pasanteak garraio publikoaren beste sistemen kaltetan izango lukeen eragina nabarmentzen da berriro ere. Batipat Dbus litzateke kaltetuena. Gauzak horrela, “intermodalitatea”z hitzegitea engainu bat da.\n- Bigarren irudian ikusten denez, azpiegitura honek soilik 4.399 erabiltzaile bereganatuko lituzke ibilgailu pribatua erabiltzen dutenen multzotik: hau da, Donostialdean egunero autoan egiten diren joan-etorrien %1a apenas bereganatuko lukeen –edota Donostiako udalerrian autoan egiten diren joan-etorrien %1’5 inguru. Honek agerian uzten du zenbait politikarik obra hau zuritzeko asmoz erabili ohi duten amarrua. Hori gutxi balitz, gaurregun oinez eta bizikletan egiten diren joan-etorrietatik egunero 2.018 erabiltzaile bereganatuko lituzke metroaren pasanteak, txostenean esaten denez. Ondorioa honako hau da: Pasantearen megaproiektuak ibilgailu pribatuaren erabilera sustatzen jarraitzen duen mugikortasun eredu zaharkitu bati erantzuten dio, eta ez da mugikortasun urbanoa hobetzeko egitasmo eraginkor bat.\n- Beste gai garrantzitsu bat argitu behar da gero: txostenak eguneko 7.047 bidaietan zenbatzen du “mugikortasun induzitua” esaten dena (hau da, egitasmoarekin eragingo liratekeen joan-etorri berrien kopurua), baina kopuru horren zati ez-jakin bat EZ zaio metroaren pasanteari lotzen, EuskoTrenen gaurregungo instalazioekin ahalbidetu daitezkeen frekuentzien hobekuntza bati baizik. Honi gagozkiola, metroaren pasanteak EuskoTrenen eskualdeko zerbitzuen frekuentzietan ez lukeela hobekuntzarik ekarriko erakusten du txostenak: soilik Lasarte-Errekalde-Donostia ibilbidean eta neurri oso txiki batean handituko litzateke frekuentzia (ikus 2 taula, 4 orrialdean). Aldiz, eskualdeko gainerako ibilbide guztietan zerbitzuek gaurregun dauden bezala segituko lukete.\n- Azkenik, galdera ikur handi bat agertzen da: izan ere, Donostiako pasantearen Erdialde-Kontxako geltokian 2011ko Bideragarritasun Azterketak 9.940 bidaiari eta 2014ko Eskari-Azterketak 8.844 bidaiari zenbatzen zituzten artean (3 irudia), orain 24.728 bidaiariraino izugarri igo du GGLA-ren txosten berriak aurrikuspen hori… Nola izan daiteke, ordea, Erdialdeko geltokiko bidaiari kopuruaren aurrikuspena %250 baino gehiago igotzea? Alderaketa bat egitearren, esan dezagun Bilboko Metroan erabiltzaile gehien dituen Moyua-ko geltokian eguneko 19.000 bidaiari inguru mugitzen direla.\nTxosten guztietan, baita obra honen bultzatzaileentzat baikorrenak izanda ere, metroaren pasantea apustu erratua dela antzematen da, beste garraiobide publikoetan izango lukeen eragin kaltegarria nabarmentzen delako. Honi dagokionean, Donostiak garraio publikoko sare nahiko ona du eta badira hori hobetzeko proposamen eraginkorrago eta inpaktu sozial nahiz kostu ekonomiko askoz txikiagoa duten aukerak. Urrunago joan gabe, Donostiako 2008-2024 Mugikortasun Jasangarrirako Planak ez du inondik inora Metroaren Pasantea egitea aurrikusten: garraio publikoa hobetzeko Dbus-en autobus linea nagusien eta Topoaren arteko koordinazioa eta osagarritasuna lantzea proposatzen du; hots, Topo-Bus aldaketa guneak sortzea, EuskoTrenen eta eskualdeko bus zerbitzuen erabiltzaileei hiriko autobusetara aldatzea errazteko. Era honetan, auzo guztietara eta lantokietara garraio publikoaren irisgarritasuna hobetuko litzateke. Helburua ez da metro-pasantearen egitasmoak bezala mugikortasun handiagoa “induzitzea”, garraioa lasaitzea baizik.\nBerriro ere, egitasmoa gelditzeko eta ikuspegi sozial, ekonomiko eta anbientaletik Donostiarako mugikortasun eredu egokienaren inguruan eztabaida partehartzaile eta garden bat ireki dadin eskatzen dugu.


Hansako Liga. Lehenengo merkataritza eta batasun ekonomikoa Europan historian\nGaur egungo Alemanian, ez du ezberdintasun historikoen zeinu berezi bat, froga zazpi estatuko hiri hori epe luzera, elkar koalizio onuragarriak eta borondatezko historian bakan tradizio zaindari dira. zeinu hau - Latin letra H. hiria, hau letra matrikulak horrekin hasten da, hau Hansako Ligan parte ziren esan nahi du. «Hansako Ayuntamiento de Bremen», HL - - HB letrak matrikula on egon Hansestadt Bremen gisa irakurri behar du. «Lübeck hirian Hansako" letra H, halaber, gela auto free Hanburgo, Greifswald, Stralsund, Rostock eta Wismarreko hiri presente dago, Erdi Aroko Hanse paper garrantzitsua jolasten.\nHansa - komunitate honetan, eta bertan, XIII - XVII mendeak Batuen doan Alemaniako hiri merkatarien eta merkataritza babesteko jauntxo feudal boterea, baita konfrontazio joint piratak. Konbinatuz sartuta hirian bertan burghers bizi - free herritar, direnean, errege eta jaun feudalak, "hiri-eskubide" (Lübeck, Magdeburg) arauak bete behar gaiak ez bezala. Hansako Ligan bere existentziaren hainbat aldietan 200 hiritan, Berlin eta Dorpat (Tartu), Danzig (Gdansk) eta Kolonia, Königsberg (Kaliningrad) eta Riga barne zeuden. arauak eta legeak Lübeck merkatariek guztientzako derrigorrezko garatzea, Ipar eta arroa itsas merkataritza zentro handi bat bihurtu da Baltikoko Zabala, aldizka kongresuan parte-hartzaileei batasuna behar. Zenbait Europako hiri, ez dira Hansako Ligako kideak, ez ziren "bulego" - adarrak eta Hansako Liga bulegoetan ordezkaria, babestutako pribilegioak tokiko printze eta udalerri encroachments aurka. Handiena "bulego" da Londresen, Brujas, Bergen eta Novgorod kokatuta dago. Oro har, "Alemaniako auzitegiek" beren kai eta biltegi propioa izan zuen, eta salbuetsita zeuden tasak eta zergak gehienak.\nHistorialari moderno batzuen arabera, gertaerak, hasitako sindikalak ezartzea Lübeck oinarri gisa hartu behar 1159 urtean Hansako Ligan elkarte, bertan, alderdi guztiek helburu komun baterantz lan adibide bitxia zen - merkataritza harremanak garatzeko. German hegoaldean eta mendebaldean kontinenteko merkatariek direla-eta jasotako ondasun Ekialdeko eta Ipar Europatik: egurra, larrua, eztia, argizaria, zekalea. CPSB (sailboats), gatza, zapi eta ardoa Laden kontrako norabidean ziren. XV mendean Hansako Liga hasi zen porrota bizi nazio-estatuaren arabera porrotaren ondoren, berriro sortzen ari da bere alorrean interes ekonomikoak: Ingalaterra, Herbehereak, Moskuko egoera, Danimarka eta Polonia. nazio agintariak dira indarra hartzen ari ez zuen nahi diru-sarrerak galtzeko esportazioetatik, beraz, kendu Hanseatic merkataritza epaitegiak. Hala ere, Hansa XVII mendera arte iraun zuen. Gehien erresistenteak koalizio kideak ziren benetan desegin Lübeck - power Alemaniako merkatari, Bremen eta Hanburgo sinboloa. 1630 urtean hiri hauek hiru modu aliantza bat sartu. Hansako merkataritza aliantza 1669 ondoren bilduta. Orduan ere Lübeck azken kongresua, bertan Hansako Ligaren historian final gertaera bihurtu zen.\nLehenengo esperientzia analisia Europako historia ekonomikoa eta merkataritza elkarte, bere lorpenak eta miscalculations historialariek interesgarria eta enpresaburu eta politikari moderno horren adimena Europako integrazio gai preoccupied ari da.\nArgun Gorge - memoria edo ahanztura?\nAdolf Hitler. Biografia. orrietan ezezaguna\nZer dira konkistatu herrialdetan ezarri Crusaders aginduak? Gurutzada eta ondorioak\nThe nekazal iraultza - duten ... nekazal munduko historian iraultza\nRussian-Finlandiako Gerra eta bere sekretuak\nAurpegia zimurrak ariketak\nKimika kosmetikoan. Begiratu kosmetikoen osaera\nFruta arbolak landatzea udako cottage\nRock-aren festa bat: nola antolatu\nInflazioa zuzendutako - Zer da hau? inflazio-politika bideratzea\n"Balore Merkatuaren On" - Zuzenbidea 39-FZ. Aldaketak eta iruzkinak


MateClick - Zenbaki naturalak eta zenbaki osoak - Didactalia: material educativo\nMateClick - Zenbaki naturalak eta zenbaki osoak\nEguneroko bizitzan arlo guztietan erabiltzen ditugu zenbaki naturalak, besteak beste, objektuak zenbateko, zenbakizko kodeen bidez identifikatzeko, buruzko kalkuluak egiteko eta abar. Halaber, osoko zenbakiak ere erabiltzen ditugu, hala nola eskalei buruz hitz egiten dugunean edo objektu bat kokatzeko koordenatuak ematen ditugunean. Unitate didaktiko hau ikasitakoa berrikusteko eta finkatzeko da nagusiki, izan ere, Lehen Hezkuntzako aurreko etapan ikasitako kontzeptuak lantzen ditu, hala nola osoko zenbakien arteko eragiketak. Horrez gain, DBHko 1. mailarako programazio orokorraren beste eduki batzuk ikasteko kontzeptuzko eta prozedurazko oinarriak finkatzen ditu.\nAurretiko ezagutzak: Hainbat aldagai erabiliz problemak ebazten dituzte; parentesiak dituzten eragiketa konplexuak ulertzen dituzte; eragiketa matematikoak egiten dituzten osoko zenbakiez eta berreketa sinpleak menderatzen dituzte. Helburuak: 1. Zenbaki arruntak ezagutzea eta erabiltzea multzo baten elementuak zenbatzeko eta zenbakitzeko. 2. Batuketa, kenketa, biderketa eta zatiketaren propietateak aplikatzea zenbait arruntekin zenbakizko kalkuluko estrategiak sortzeko. 3. Kalkulagailua laguntzeko tresna moduan erabiltzea, ez sistematikoki, kalkulu zailak arin egiaztatzeko eta ebazteko. 4. Zenbaki arruntetan eta haien oinarrizko eragiketetan oinarritutako problema errazak ebaztea. 5. Zenbaki lehenak eta konposatuak bereiztea. 6. Zenbaki arrunten multiplo eta zatitzaile kontzeptuak ulertzea. 7. Zenbaki arrunt baten zatitzaileak lortzea haren deskonposizio faktoriala eginda. 8. Zenbaki arrunten zatitzaile komunetako handiena eta multiplo komunetako txikiena lortzea haien deskonposizio faktoriala eginda. 9. Problema errazak ebaztea zatitzaile komunetako handiena eta multiplo komunetako txikienaren aplikazio-estrategien bidez.\nPalabras clave: Zenbaki osoak Multiploak Deskonposizio faktoriala Zatitzaileak Zenbaki lehenak Zenbaki naturalak\nURL repositorio: /repositorio/23112011/62/es-eu_2011112233_1310501\nMapa Conceptual sobre MateClick - Zenbaki naturalak eta zenbaki osoak


euskalherria.com - GARA - Paperezkoa:20060822 - Dozenaka bidaiari hil eta beste asko zauritu dira Egipton tren istripu batean\nNiloko deltaren inguruan, Kairo hiriburutik hogei bat kilometro iparraldera, bi trenek elkar jo zuten atzo goizean. Agintariek eman zituzten datuen arabera, zehazki, Kaliub hiriko geltokian geldirik zegoen tren bat abiada handian zetorren beste batek jo zuen atzetik, goizeko zazpiak eta laurdenetan. Abiadura handian zetorren trena, 808 zenbakikoa, Egipto iparraldeko Mansura hiritik zetorren.\nHatem al Gabali Osasun ministroak eta beste agintariek agertu zutenez, talka oso handia izan zen, eta txikituta geratu ziren bi trenak: baten bagoi batzuk beste trenaren gainean geratu ziren. Mansurakoak su hartu zuen.\nPoliziak eman zituen datuen arabera, Kaliubeko geltokian geldirik zegoen trena Banha hiritik hegoaldera zihoan, Kairo aldera. Bestea, berriz, Mansuratik zetorren, eta aurrekoa bezala Kairora zihoan. Gelditzeko seinaleari kasurik egin gabe, Kaliubeko geltokira sartu zen abiada bizian: 80 kilometro orduko. Mansurako treneko gidaria han bertan hil zen. Tren-makina iraulita geratu zen.\nTelebistak eskainitako irudietan ikus zitezkeen atzetik zetorren trenaren makina aurrekoaren bagoien artean sartuta, eta beste lau bagoi burdinbidetik aterata eta iraulita.\nPoliziak emandako bertsioak gidariari bere burua defendatu ezin duenari leporatzen dio ardura nagusia, baina begiraleek atzo gogorarazi zuten Nilo ibaiaren deltaren eskualdean istripu asko izaten dela, azpiegiturak eta tresneria behar bezala zaintzen ez direlako.


26 Ira, 2019\nGure ustez, neurrigabekoa eta desegokia den ekoizpen- eta kontsumo-eredu baten ondorioa da gaur egun bizi dugun larrialdi-egoera. Eta eredu horrek arriskuan jartzen ditu bai gure biziraupena, bai landare eta animalia espezie ugarirena ere. Era berean, inpaktu suntsitzailea izango du munduko biztanlerik ahul eta pobreengan. Larrialdi Klimatikoari aurre egiteko, sektore iraunkorretan enplegu alternatiboak sortzeko beharrezkoak diren inbertsioak exijitu behar dizkiegu erakunde publikoei. Eta hori exijitzen diegu, inor atzean utziko ez duen bidezko trantsizioa gauza dadin. Gure bizitza konprometituko ez duen eredu sozioekologiko eta ekoizle berri bat eskatzen dugu, bai justizia soziala ziurtatzen duena, bai eta bakarrik beharrezkoa duguna ekoizten duena, bertako produktuak bultzatuz.\nSagarrak, aldaketa hauek dakartzaten larrialdia kontutan hartuz eta gu geuk bertan daukagun erantzukizuna kontutan hartuz, Klima Larrialdiaren aldeko Aliantzak ateratako manifestura eta honen eskutik antolatutako mobilizazioetara atxikitzen gara.\nDatorren ostiralean, irailaren 27an, Klimaren aldeko Munduko greba izango da, eta lurralde osoan manifestazio ugari egingo dira. Klimaren aldeko Gazteriaren mugimenduak bultzatuta, milaka lagun kalera aterako gara, klase politikoari ezin diotela minutu bat gehiago ere pasatzen utzi konponbideak aplikatu gabe esateko.\nLarrialdi klimatikoa serio hartuko duten erabakiak behar ditugu, eta arrazoietara joango direnak: erregai fosilak alde batera utzi eta berotegi efektua eragiten duten gasen isuriak zerora eramatea. Eta orain behar ditugu. Gurekin bat egingo duzu?


Gipuzkoako Sagardogileen Elkartea 1977an sortu zen ofizialki eta sagardo naturala ekoizten duten 42 sagardotegik osatzen dute gaur egun. Bere funtsezko eginkizunak dira sagardoaren sustapena eta elkartekideen interesak defendatzea. Azken urteetan urrats sendoak eman dira sektorea profesionalizatu eta produktuaren kalitatea hobetzeko eta aurrera ere horretan jarraitzea izango da helburua, lehengo bideak sendotu eta berriak arakatuta.\nSagardogilearekiko arreta zuzena\nSagardoa Route, sagardotegien etorkizuna lantzen duen proiektua estrategiko eta turistikoa da. Berak biltzen du Sagardoaren inguruko esperientzia eta eskaintza multzoa, eta bere barne ditu Euskal Herriko 7 lurraldeetako sagardotegiak. Euskal sagardotegien erreserba zentrala gara eta planak, egun pasak eta bidaiak neurrira ere antolatzen ditugu.\nEgin itzulia gure jatorrira eta ezagutu Euska Herria sagardoaren bitartez!\nJatorria eta Kalitatea dira gure Euskal Sagardoaren oinarri. Gure sagastietan jasotako sagarrak, gure produktuaren jarraipena eta ondorengo zertifikazioa dira Jatorri Deitura berezko egiten dutenak. Baina Euskal Sagardoa hori baino gehiago da. Euskal Sagardoa produktu estrategikoa da sagardogintza sektorean eta bera da Sagardoa Routekin batera Gipuzkoako Sagardogileen Elkartearen lan lerroa osatzen duena.\nAmaia, Olatz eta Ana gara, Gipuzkoako Sagardogileen Elkartea Euskadiko Sagardogileen Federazioko kide gara, Bizkaia eta Arabako sagardogileen Elkarteekin batean. Horrez gain, Sagardoa Route proeiktua lantzen dugu, Bizkaia, Araba, Nafarroa eta Iparraldeko Elkarteekin eta Euskal sagardoaren kultura eta turismoko hainbat eragilerekin batean.


Euskara bultzatzeko lana eskertuko diete kirol-federazioei - Uribe kosta - Hiruka.eus\nHiruka.eus 2018-11-16 12:56\nCanales eta Mathews izango dira Miribillako ekitaldian.\nDatorren astelehenean, azaroaren 19an, Bizkaiko kirol-federazioek euskara sustatzeko egiten duten lana aintzatesteko ekitaldia egingo duten Bilbon. Leticia Canales surflari sopeloztarrak eta Naiomi Mathews borrokalari getxoztarrak parte hartuko dute, besteak beste.\nEkitaldia Bizkaia Frontoian egingo dute, Bilboko Miribilla auzoan, 18:00etan. Bertan, Bizkaiko kirol federazioek euren diziplinetan euskara bultzatzeko egiten duten lana kontuan hartu eta eskertuko dute erakundeek, Lorea Bilbao Euskara eta Kultura foru-diputatua buru.\nEkitaldian hainbat kirolari profesional izango dira: Leticia Canales surflaria, Naiomi Mathews borrokalaria, Ainhoa Tirapu eta Gaizka Garitano, Leire Etxaniz eta Mikel Urrutikoetxea pilotariak, Omar Fraile eta Eider Merino txirrindulariak, Iker Zabala arraunlaria eta Alex Txikon alpinista.


Itsaso azpian. Deia, Noticias de Bizkaia\nAURREKO ASTEBURUANBIZKAIKO ESKOLARTEKOJOKOAK ABIATU ZIREN,LURRALDEAN BANATUTAKOHAINBAT JARDUERAREKIN.IGERIKETA ARTISTIKOAKSESTAON OSPATU ZUENBERE JARDUNALDIA\nMiriam Rodríguezen erreportajea - 2018(e)ko maiatzaren 17a, osteguna - 11:05etan eguneratua\nAzken janurdaldia datorren ekainaren 3an egingo da\nITSASO azpian, itsaso azpian, alai bizi zara sirena izanez, zoriontsua zara”, abesten zuen Sebastian karramarroak Disneyren Sirenatxoa film entzute tsuan. Abesti gogoraerraz horrekin, neska bikote berezi-berezia sartu zen igerilekuan. Txikiak, oinarrizko ikasgaiak ikasteko prozesuan, eta beren aurpegietan, irribarrea. Eskuak mugitzen zituzten olatuen antzera, benetan itsasoan egongo balira bezala. Urduri zeuden, baina koreografia burutu zuten ikusleen txaloekin.\nBeste bikote bat sartu da. Nagusiak dira, haien musika berriagoa da. Koreografia egin dute Bruno Marsen Uptown funk erritmora, oso keinu landuekin eta haien abestiarekin bat zetorren interpretazioarekin. Harrokeria pixka bat funkyrekin nahasia. Minutu batzuk geroago, funkyren ostean musika brasildarraren erritmoa etorri zen. Bozgorailuetatik abestien pot-pourria en tzuten da, Sergio Méndezen Magalenha besteak beste. Itzulipurdiak, jauziak eta musika brasildarrarekin bat zetorren bainujantziak.\nHori guztia aurreko igandeak Sestaoko Las Llanas udal kiroldegian egindako igeriketa artistikoaren erakusketaren adibidea besterik ez da, Bizkaiko Eskolarteko Jokoak direla eta. Aurreko urteetan ez bezala, aurten ekitaldian parte hartu duten kirolak ez dira egoitza bakar batean elkartu, baizik eta hainbat udalerritan banatu dira. Horrela, abiadurako irristaketa eta hockey linea Igorren egin dira, pala Zeanurin, saskibaloia Usansolon, herri kirolak Arrigorriagan eta igeriketa artistikoa Sestaon.\nAzken kirol horrek ez zuen finalik egin, denboraldian egindako jardunaldien parte izan baitzen. Oraingoan, Sincro Sestao, Etxebarriko Urbarri eta Portugaleteko Nautikoko klubak elkartu ziren. Guztiek errutina batzuk egin zituzten, eta iraupena hiru minutu ingurukoa izan zen. Las Llanaseko igerilekuetan hainbat motatako koreografiak ikusi ahal izan ziren, bikotetan edo taldetan. Txikienak ez galtzen saiatzen ziren, eta nagusiek ordura arte ikasitako guztia erakutsi zuten.\nIkuskizunean igerilari guztiek egin zuten distira hiru minutuetan musika onaren erritmora. Egia esan, igeriketako nazioarteko federazioak orain igeriketa artistikoa deitzen duena osasuntsu dago Bizkaian. Oraindik klub gutxi badaude ere, aurrekoek eta Gallartako Meatzaldeak inskripzioak igotzen dituzte urtero.\n“Neska txiki ugari daude, eta hori ona da, baina igerilariek 18 urterekin uzten dute. Kirolari lotuta jarraitzen dute behintzat, entrenatzaile edo epaile bihurtzen direlako”, azaldu du Sincro Sestaoko presidenteak. Urtean zehar eskolarteko liga egiten da, hiru jardunalditan banatuta: Lehenengo, figuren jardunaldia egiten dute, ondoren, figurena eta taldeena eta, azkenik, figurena, taldeena eta konbinatuak. Figuren jardunaldian batzuk derrigorrez egin behar dira kategorien arabera, hau da, igerilari guztiek berberak egin behar dituzte, txapelketan eskatzen baitira. Ondoren, hautazko figurak daude. Askotakoak daude aukeratzeko. Beraz, zozketa egiten da eta tokatzen direnak.\nBigarren jardunaldian, gauza bera egiten da baina taldetan ere bai, eta hirugarrenean konbinatuak sartzen dira. Errutina guztiak nahasten dira. Taldeen koreografiek banakakoa, bikotea, hirukotea eta talde osoa izan behar dituzte uneren batean.\nEskolarteko egutegiaren azken jardunaldia datorren ekainaren 3an egingo da Etxebarriko kiroldegian, eta Urbarri klubak antolatuko du. Ostean, Bizkaiko errutina libreen txapelketa helduko da, eta horiei Estatuko txapelketek jarraituko diete kategoria guztietan. Asteburu honetan Bizkaiko Eskolarteko Jokoen bigarren eta azken jardunaldia egingo da. Kirol berriek beren finalak egingo dituzte, eta beste batzuek beren egutegiko jardunaldi bat edo erakusketa bat egingo dute. Horrela, irristaketa artistikoak bere jardunaldia Usansoloko kiroldegian ospatuko du larunbat goizean eta arratsaldean;saskibaloiko finalak Lemoan izango dira, eta horiek ere larunbatean izango dira, 10:30ean eta 12:30ean. Eskupilota ere egongo da Zeanurin, heziki Lasesarreko kiroldegian Barakaldon, eta futbol 7, futbol 9 eta futbol 11ko finalak Fadurako zelaietan, Getxon. Azkenik, igandea gimnastika erritmikorako eta aerobicerako gordeko da, eta Landako kiroldegian izango dira, Durangon. 10etan hasiko da jardunaldia.\netiquetas: gazteleku, igeriketa artistikoa sestao


Martxan da berriz Gasteizko Txosnetako Banda Lehiaketa - Halabedi\n> Martxan da berriz Gasteizko Txosnetako Banda Lehiaketa\nMartxan da berriz Gasteizko Txosnetako Banda Lehiaketa\nGaur aurkeztu dute Gasteizko Txosnak osatzen dituzten eragileek Banda Lehiaketaren edizio berria. Hurrengo hilabetetarako, txosnen 40. urteurrenaren baitan, ekimen gehiago aurkeztuko dituzte.\nUrteko lehenengo ekimena aurkeztu dute Gasteizko Txosnek Jimmy Jazz aretoan eskainitako agerraldain, iaz berreskuratu zuten Banda Lehiaketaren edizio berri bat abiatu dute gaur. Lehiaketak Gasteizko Txosnen oholtza gainera igotzeko aukera eskainiko dio musika talde irabzleari.\nMusika talde ez-ezagunei eszenatoki gainean aukera bat ematea da lehiaketaren helburua. Horregatik, edozien bandek du parte hartzeko aukera, gaur ireki eta otsailaren 27ra arte luzatuko den izen ematearen bitartez, gasteizkotxosnak.eus webgunean. Izena ematereakoan formulario bat bete eta hiru abesti bidali beharko dituzte parte hartu nahi duten taldeek.\nMartxoaren 5etik 12ra iragarriko dituzte 8 talde sailkatuak eta lau izango dira finalera igaroko direnak. Gasteizko Txosnetako epaimahaiak lau talde finalestatik hiru aukeratuko ditu, laugarren taldea ikuslegoak aukeratuko du. Epaimahaiak aukeratutako hiru taldeetatik bat gutxienez arabarra izan beharko da eta batek gutxienez emakumeen presentzia izan beharko du.\nLau talde finalistek Jimmy Jazz aretoan kontzertua eskainiko dute apirilaren 26an eta banda irabazleak 500euroko saria eta Gasteizko Txosnetan jotzeko aukera izango du.\nGasteizko Txosnak, 40 urte dena posible egiten\nUrteko lehen ekimena aurkeztu dute gaur Gasteizko Txosnek baina hurrengo hilabetetan data eta jarduera gehiagoren berri emango dutela iragarri dute. Aurten, gainera, 40 urte beteko dituzte Gasteizko Txosnek eta urteurrenari begirako ekimenak ere antolatuko dituzte, ian ere, Gasteizko Jaietatik eta Gasteizko kanpusetik harago urtean zehar lanean etengabe dauden eragileek osatzen dituzte txosnak.\n← Eragile eta sektore desberdinetako kideek Euskal Preso Politikoen etxeratzea eskatu zuten\nElecnor Telecomunicaciones enpresako langileek hilabete bete dute greba mugagabean →


Baga Biga: Microsoft Live Messenger zerbitzua ere, erretirora behartuta\nMicrosoft Live Messenger zerbitzua ere, erretirora behartuta\nEzer ez omen da betiko, eta Hotmail posta zerbitzu mitikoarekin egin zuten bezala, Messenger bat-bateko mezularitza zerbitzuari ere erretiro garaia iritsi zaio, antza. Azken mugimendu hori, Microsoftek hasitako aurpegi garbiketaren parte da; zerbitzu berrien erosketarekin hasi eta haien aplikazioak berrantolatzeraino iritsi da berriki. Duela hilabete batzuk egin zuten jada, Hotmail zaharra orain Outlook.com da. Internet leku basatia da, lehia handiko esparrua; eta Microsoften Messenger, 12 urte luzeko adinduna.\nIzan ere, Redmond-eko konpainiak Skype erosi zuenetik, etorreraren zurrumurruak laster zabaldu ziren. MSN Messenger mezularitza aplikazioa garai batean independentea izan zen, hots, ezelako posta konturekin loturarik gabea; MSN kontuari esker, lagunekin berehalako mezuak trukatzeko aukera bazegoen. Ondoren, Hotmailekin elkartu eta posta zerbitzuko erabiltzaile kontu bakarrarekin bi zerbitzuetarako sarbidea eskura zitekeen.\nOrain go honetan, baina, pauso bat harago joan dira, eta abenduaren 12an erabiltzaile guztiei bidalitako mezuan aditzera eman zuten legez, aurrerantzean Skype erabili beharko dute Messenger zaharreko erabiltzaileek halabeharrez. Zerbitzu zaharra moztuko dute laster, eta aurretik eguneratu ez duenak Messengerrera konektatzen saiatzen hastean Skype aplikazioa deskargatzeko ataria topatuko du, jakinarazpen mezu batek bideratuta.\nSkype euskarria osoagoa da, Zibergela-n azaldu zen duela aste batzuk tankera horretako beste VoIP zerbitzu batzuekin batera: http://zibergela.bitarlan.net/2012/11/01/bideokonferentziak-egiteko-aukerak/.\nMessengerretik Skyperako migrazioa egiteko, nahikoa da Outlook edo Hotmail erabiltzailearekin sartzea bertan; lehendik ere Skype kontua zeukanak biak integratzeko aukera izango du hemen; bestela, sortu egin beharko da nick berria. Hortaz, bi kasuetan bat eginda geratuko dira Microsoften Skype mezularitza eta Outlook posta zerbitzua.\nPublicado por Iker Barrena en 5:27\nYouTubeko bideoen egileek kobratu ahal izango dute...\nWhatsapp aplikazioak pribatutasun legeak hausten d...\nEspainian erabiltzen da gehien Mega deskarga orria...\nGazteei sare sozialak erabiltzen erakusten dien bi...\nExprespam, Android sistemetan kontaktuak lapurtzen...\nMugikorretarako euskarazko aplikazioen lehen onlin...\nSonyk isuna jaso du Play Stationeko datuak lapurtu...\nTwitterrek Vine bideo aplikazio aurkeztuko du, las...\n250.000 erabiltzaile berri, Mega estreinatu eta or...\nMega, Megauploadeko ondorengoa, inaguratuko dute g...\nMegak 50 GBeko memoria doan eskainiko die erabiltz...\nApplek baztertu egin du iPhone merkea merkaturatze...\n'Plan de chicas', adiskidetasunari balioa emateko ...\n6 milioi erabiltzaile, orduoro Internetera konekta...\nEuskal Encounterrek data dauka dagoeneko: uztailar...\niPhone bat 75 eurotan?\nMicrosoftek Windows Live Messenger itxiko du martx...\nTabletetarako aplikaziorik onenak\nAppleren aplikazioen dirua berreskuratzea posible ...\nDotcomek Megaupload berria euskaratzeko laguntza e...\nTxikia ikusgarri Elhuyar aldizkariaren urtarrileko...\nMicrosoft Live Messenger zerbitzua ere, erretirora...


Helduei zuzendutako sormen saioak: Lagunak iruten tailerrak - Guggenheim Bilbao Museoa\nHelduei zuzendutako sormen saioak: Lagunak iruten tailerrak\nI. kakorratz-lana tailerra, Ernesto Netoren taldearekin. [LAGUNENTZAT SOILIK]\nZuk zeuk egin! tailerrak antolatzen jarraitzen dugu, kasu honetan, Ernesto Neto artistaren obrari lotuta. Artistak kakorratz-lana baliatuta egindako obraren alderdia ezagutzeko, artistaren zenbait laguntzailek obra horiek nola sortzen dituzten azalduko digute, erakusketaren muntaia baliatuz. Saio honetan Museoaren Lagunek soilik parte har dezakete.\nIrakasle lanetan: Ernesto Neto artistaren taldea. Lekua eta ordua: 208. aretoan Ernesto Netoren erakusketa prestatzen den bitartean, 18:00etatik 19:30era. Sarrerak: 40 € eta web orriaren bidez soilik eskuratu daitezke. 10 lagun gutxienez eta 20 lagun gehienez (aurretik kakorratz-lana ezagutzen dutenak).\nII. kakorratz-lana tailerra Lehen kakorratz-lana tailerraren izaera soziala zabaldu egingo da kakorratz-lana egiteko tailer gehiagoren bidez. Tailer horietan gure diseinuak sortuko ditugu. Parte har ezazu jende ugari ezagutzea eta diseinu erabilgarri bat etxera eramatea ahalbidetuko dizun jarduera erlaxatu eta koloretsu honetan.\nOtsailak 18 eta 20, asteartea eta osteguna (bi saioko tailerra hasiberrientzat)\nMartxoak 4, asteartea (saio bakarreko tailerra ezagutza duten hasiberrientzat)\nMartxoak 6, osteguna (saio bakarreko tailerra ezagutza duten parte-hartzaileentzat)\nLekua eta ordua: Zero Espazioa eta aretoak, 18:00etatik 19:45era\nSaio bakarreko tailerrak: 12 € Lagunek eta 15 € publiko orokorrak.\n2 saioko tailerra: 24 € Lagunek eta 30 € publiko orokorrak.\nWeb orriaren bidez soilik eskura daitezke. Talde bakoitzean 10 lagun gutxienez eta 15 gehienez.\n* Irakasle lanetan: Vanessa Egido eta Ana González (Urban Knitting Bilbao taldeko kideak).\nOtsailak 18 eta 20; Martxoak 4 eta 6, 18:00–19:45 h\n6 de otsaila de 2014.\n20 de otsaila de 2014.\nSarrerak: Saio bakarreko tailerrak: 12 € Lagunek eta 15 € publiko orokorrak. 2 saioko tailerra: 24 € Lagunek eta 30 € publiko orokorrak.\nTalde bakoitzean 10 lagun gutxienez eta 15 gehienez.\nErosi orain lagunentzat soilik tailerraren sarrerak\nErosi orain hasiberrientzat tailerraren sarrerak\nErosi orain aurreratuentzat tailerraren sarrerak EGIN ZAITEZ LAGUN eta arte guztia eskura izango duzu\nBeste jarduera batzuk Gidaridun bisitaldiak | laguneentzat soilik Museoaren Lagunak Zatoz aldi baterako erakusketa hau ezagutzera, eta gozatu Lagunentzako doako gidaridun bisitaldiaz. Francis Bacon Urriak 25, Asteartea: 17:15 [euskeraz], 17:45 [gaztelaniaz], 18:15 [gaztelaniaz] Urriak 28, Ostirala: 18:15 [gaztelaniaz] Urriak 30, Igandea: 11:15 [euskeraz], 11:45 [gaztelaniaz] Topagunea: taldeen txarteldegia (bisitaldia baino bost minutu lehenago) JarduerakHelduei zuzendutako sormen saioak: Lagunak iruten tailerrak Web korporatiboa


Mozorroak agerian uzten duena - Gizartea - Berria\nInauteriak. Jagoba Manterola/Argazki Press\nMozorro dendetako jabeek ohartarazi dutenez, duela hamabost urtetik hona haurren jantziak moldatu egin dira, eta orain helduen modelo berak eskaintzen zaizkie. Izaskun Landaida Emakundeko zuzendariak eta Saioa Iraola publizitate sexistan aditu eta Bilgune Feministako kideak afera aztertu dute. "Eragin latza du neskengan, sexualki erakargarri izateko derrigorrezko mandatu hori oso gazte direnean hasten delako", dio Landaidak.\nHaurren hipersexualizazioak pertsona anitz sumindu ditu, baina helduen mozorroetan ere argi ikus litezke sistema patriarkalak ezarritako rol eta estereotipoak. Pertsonaia beraren mozorroa oso ezberdina da emakumeentzat edo gizonentzat. "Imitazioaren inauterietan sartu gara. Pertsona ospetsuak edo rol batzuk imitatzen ditugu, eta askotan rol horiek sexualizatzen ditugu", esan du Iraolak. Mozorroez gainera, emakumeek inauterietan nola parte hartzen duten ere jorratuko du erreportajeak.\nBestalde, mendian itsuen autonomia maila handitzeko Acoustic Trail aplikazioari buruzko erreportajea argitaratuko da gehigarrian. Satelite bidez, erabiltzailea aurrez zehaztutako ibilbidearen zein puntutan dagoen identifikatzen du, eta horren araberako seinaleak bidaltzen ditu.\nAstero bezala, zinema kontuak ere bilduko ditu gehigarriak. Estreinaldien artean T2: Trainspotting filmari buruzko kritika egin du Gontzal Agotek. Film hori 1990eko hamarkadako ikurra da, eta segida eman diote Danny Boylek eta Ewan McGregorrek. Gastronomia orriak Gasteizko The Bost jatetxea izanen du hizpide, Xabier Santxotena sukaldariaren azalpenekin. Gainera, astebururako proposamenak ere bilduko ditu Bizigiro-k, ohi bezala.


Zergatik gustatzen zaizkie katuak arrainak |? Noti Cats\nMaria Jose Roldan | | elikadura hobea\nKatuak arrainak gustuko dituztela denek dakite, baina ... zergatik? Galdera hau inoiz egin baduzu eta oraindik erantzuna aurkitu ez baduzu, Noti Gatos-en katuen misterio handienetako bat ezagutzera emango dugu.\nZergatik gustatzen zaizkie katuak arrainak? Bilatu.\nKatuek arrainak gustuko dituzte, eta une honetan ere aurretik jakingo zenukeena da. Katua arrain usainak erakartzen du, baina baita bere zaporeak ere.\nProteina kopuru handiaz gain, nutrizio-balio ugari ditu arrainak, esango dizugun bezala, garunaren garapena bultzatzen laguntzen duen zerbait. Baina horrez gain, beste datu batzuk ere jakin beharko zenituzke.\n1 Gustuko dutelako?\n1.1 Proteina ugari du\n1.2 Usainak erakartzen du\n1.3 Katua eta eboluzioa\n2 Ohiko dietaren parte ez bada, zergatik gustatzen zaizu arraina?\n3 Beraz, zure katu arrainak elikatu behar al dituzu?\nProteina ugari du\nKatuak, animalia haragijalea izanik, animalia jatorriko proteina asko behar ditu osasuntsu egoteko. Haragi gorriak urdinak baino proteina eduki handiagoa duen arren (30 gramo haragi gorri bakoitzeko 100g-koa, arrainak 22g-ko 100g proteina baino ez ditu), litekeena da gure furry gogokoenak ez izatea horrelako gaitasunik lurreko animalia haragijaleak ehizatzeko basatian bizi zenean.\nGainera, arrain olioa felinoarentzako nutrizio laguntza garrantzitsua da, garunaren garapen hobea izaten laguntzen baitu.\nUsainak erakartzen du\nArrain gordin freskoen usaina haragiarena baino askoz biziagoa eta sarkorragoa da, eta katuak noski ezin dio aurre egin. Hori dela eta, berehala lata bat (itxita badago ere) jateko zerbait goxoz lotzen du, behar dugun guztietan bere arreta lortzeko aprobetxatu dezakeguna, hala nola aurkitzen ez dugunean. Eraztunarekin zarata egiten dugu, ireki nahiko genukeen bezala baina benetan egin gabe, eta ziurtatu dezaket felina segundo batzuetan (edo minutu batzuk barru) izango dugula aurrean.\nBaina ... Zein da hobea: haragi urdina edo haragi gorria? Egia esan, bai onak dira katuarentzat kalitatezkoak diren heinean, hau da, benetan haragi freskoa edo arrain freskoa badira eta ez deshidratatuak / edo azpiproduktuak edo irinak. Garrantzitsua da osagaien etiketa irakurtzea gure furry maiteari onena emateko.\nKatua eta eboluzioa\nKatuek ez dute normalean arrantza egiten (ura ez da haien interesa). Katu basati afrikarrak ez du arrainik jaten eta bere dieta saguek, arratoiek, hegaztiek eta narrastiek osatzen dute. Orduan, zergatik gustatzen zaie hainbeste arraina? Ikus ditzagun arrazoi batzuk:\nKatuak etxekotzea izan zen duela 10.000 urte.\nEtxeko katuak hegaztiak eta ugaztun txikiak ehizatzen ditu, baina batez ere arrain usainak erakartzen du.\nArrainak jaten dituzten katu arrantzaleak daude batez ere, nahiz eta, orokorrean, arrainak ez du berebiziko zeregina dietan.\nKatuek ura gorrotatzen dute, beraz, arrantza ez dago haien planetan, beraz, gustukoa badute, gizakiak animalia honi saiakera egin diotelako da.\nOhiko dietaren parte ez bada, zergatik gustatzen zaizu arraina?\nErantzuna erraza da: katuak jateko oportunistak dira eta jateko moduko edozer elikatuko dira. Milaka urte daramatzate gizakien janari zatiak jaten; beraz, adimendunak izanik, konturatzen dira lortzen duten arraina eskuratzea erraza dela eta ez dutela zertan iragazi behar. Adibidez, katuek kaietan arraina jaten dutenean. Janari mota hau lortzeak ehizatzeko beharra eta energia aurreztea murriztu zuen.\nArrainak sartzeak ez zuen bere digestio aparatua eraginEtxeko katuak baldin badituzu, komenigarria da arrainak neurriz ematea, ez baitituzte beren dietan behar. Arrain usain biziak janari horrek erakartzen ditu.\nBeraz, zure katu arrainak elikatu behar al dituzu?\nArrainak proteina ugari du eta neurrian jaten da. Katuek haragia eta barazki gutxi, aleak edo frutak jaten dituzte ... Barazkiak guztiz digeritu ezin dituzten arren. Proteinek aminoazidoak dituzte, eta proteinak behar dituzten entzimak, antigorputzak eta hormonak osasuntsuak eta indartsuak izan daitezen laguntzen diete. Gainera ehunak eraiki, pH oreka erregulatu eta katuaren gorputzari energia ematen diote.\nKatua osasuntsu egoteko, gantz azidoen bidez olioak eta koipeak ere behar ditu. Katuek haragiak eta arrainak lortzen dituzten gantz azidoak soilik aprobetxatu ditzakete. Azken honek taurina ere badu (bihotzaren taupada, ikusmena, digestioa eta ugalketa kontrolatzen dituen aminoazidoa). Badira osagai hori berez beste aminoazido batzuen bidez fabrikatzen duten ugaztunak, baina katuek ezin dute hori egin eta taurinak bere dietan egon behar du modu osagarrian.\nArrainei burdina, kaltzioa edo sodioa bezalako mineralak falta zaizkie. Fosforo asko du eta merkurio maila altua ere izan dezake eta zenbait toxina ere eduki ditzake. Zure katuari arrain gehiegi elikatzen badiozu, gernu infekzioak eta hipertiroidismoa ere sor ditzake. Gainera, arrainak iodo ugari du eta katuentzat kaltegarria da arrain asko jaten badute eta dieta desorekatuta egongo balitz, haien osasuna larriki kaltetuz.\nHori gutxi balitz bezala, arrainek ez dute B edo E bitamina eta kutsatutako uretan hazitakoak dira, zure felinoaren osasuna arriskuan jarriko lukeen zerbait. Zure katu arrainak elikatu nahi badituzu, ondo dago, baina dosi moderatuetan bakarrik. eta kontuan hartuta zure dieta beste janari mota batzuekin osatu behar dela, bizitza osasuntsua izan dezazun.\nHori ere gogoratu behar duzu katuek ez lukete arrain gordina jan behar arrain gordinaren parasitoak irensten ahal dituztelako. Zure katuari eman nahi diozun arraina bereziki katuentzako prestatu behar da eta, horrela, gaizki sentitzea edo are gehiago arrain gehiegi edo arrain gordina janda, gaixotu egingo dira.\nArtikuluaren bide osoa: Noti katuak » katuak » elikadura hobea » Zergatik gustatzen zaizkie katuak arrainak?\nZer da desparasitazioa?


Baldintzarik ez Aberri Egun bateraturako | Politika | Berria\nBaldintzarik ez Aberri Egun bateraturako\nIndependentistak Sareak aurten ez du inolako ekitaldirik antolatuko, bere ahaleginak ez duelako «behar adinako erantzunik» izan\nIndependentistak Sareak iazko apirilaren 1ean Iruñean antolatutako Aberri Eguneko mobilizazioa. VILLAR LOPEZ / EFE\n2019ko otsailak 6\nAurtengo Aberri Eguna «bateratua» izateko ahalegina egin du Independentistak Sareak, baina, azaldu duenez, indar politiko abertzaleen lehentasun elektoralekin topo egin du, eta ez du lortu emaitzarik. «Inertziaz» ez jarraitzea erabaki, eta aurten ez du Aberri Egunik antolatuko, ezta orduan bestelako ekinbiderik ere, Bilbon prentsaurreko batean Maite Aristegi eta Txutxi Ariznabarreta bozeramaileek jakinarazi dutenez. 2010eko otsailaren 27an sortu zuten Independentistak Sarea, eta, geroztik, bederatzi Aberri Egun antolatu ditu, segidan. Espero du 2019koa «parentesi bat» izatea eta datorren urtean egitea berriro; eta bateratua, gainera.\nAberri Eguna apirilaren 21ean izango da aurten. Handik ia hiru astera hasiko da Hego Euskal Herriko udal eta foru hauteskundeen kanpaina —bozak, maiatzaren 26an—, eta sareak uste du ez dela garairik aproposena izango berak ezer deitzeko. Iazko urriaren 14an egin zuen Aberri Eguneko proposamena, Euskal Herriko erdigune geografikora mendi martxa bat egitean. Irañetako (Nafarroa) bordako ekitaldian, Euskal Herriaren etorkizuna «erabakitzeko eskubidean eta demokrazian oinarrituta eraikitzearen alde dauden eragile politiko eta sozial guztiek bultzatutako Aberri Egun bateratua» antolatzea proposatu zuen. Esan du ahalegindu dela, baina «kudeaketak ez du izan behar adinako erantzunik» eta, beraz, ez duela ikusi «baldintzarik» ideia aurrera ateratzeko.\n«Joko zelai politikoan alderdien logikak» agintzen duela adierazi dute Aristegik eta Ariznabarretak. Gainera, apirilean hauteskundeak ber-bertan izango direla, sareko kideek diote kanpainaurrean «bete-betean sartuta» egongo direla alderdiak. «Hauteskunde garaiaren erdian ez dago gure mezua gizarteratzeko aukerarik alderdien arteko lehia eta konfrontazioaren eraginak distortsionatu edo kutsatu gabe. Are gehiago, gure planteamendu bateratzailea aurrera begira erre besterik ez litzateke egingo maila handi baten». Independentistak Sareak ez du, beraz, deus deituko aurtengo Aberri Egunerako, «luzamendu antzuetan ibiltzea»delakoan. «Badakigu erabaki honen ondorioa alderdi politiko bakoitzak bere Aberri Eguna antolatzea izango dela. Aberri Eguna alderdien eguna bi-hurtuko dela berriro».\nIndar abertzaleei dagokienez, EAJk eta Geroa Baik inoiz ez dute bat egin sarearekin deialdiarekin, eta EAJk Bilbon egin ohi du urteroko ekitaldia —Geroa Baik ez du ezer deitzen—. Aldiz, EH Bilduk eta EH Baik erakutsi izan diote babesa, eta bietako zuzendaritzako kideak joan izan dira manifestaziora.\n«Urteotako inertziak apurtu», eta gizartean eta eragile politiko eta sozialen artean «hausnarketa sakona» eragiteko balio behar du Aberri Egunari buruz hartu duten erabakiak, sarekoen esanetan.\nTsunami Demokratikoa: "Ez-bortxakeriazko ekintzak egiteko modu berria planteatzen dugu"


Free chat Santana. Ausazko arrotz doan txateatu berehala Santana tik.\nFree chat Santana\nOngi etorri Chatroulette SantanaEdozein lekutan, munduko pertsona aleatory bat konektatzeko. Chatroulette Santana dezakezu honako aukeren artean aukeratu:- Guztiak pertsona mota Santana doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSantana hirien zerrenda:


Sounds of Resilience - Oihaneder Euskararen Etxea\nHasiera » Agenda » Sounds of Resilience\nSounds of Resilience Aukeraketa: Patricia Lopez Arnaiz\nAktoreak aukeratutako bigarren filma “Sounds of Resilience” (Xuban Intxausti, 2016, Espainia, 60′) da. Donostia/San Sebastián 2016 Europako Kultur Hiriburuko Bakearen itsasargiaren ordezkari gisa, Europa Transit-ek hainbat hiri bisitatu zituen 2016an, tartean Sarajevo. Leku bakoitzean dokumental bat egin zuen Europa Transit taldeak eta hamar lan horiek Europa Transit bilduma osatzen dute.\nSinopsia: Maite Arroitajauregi “Mursego” euskal artista Sarajevora eta Gorazdera doa musika-pieza bat sortzera: Albinoniren adagioa du abiapuntu, Vedran Smailovic-ek (“Sarajevoko txelo-jotzaileak”) frankotiratzaileen tiroen artean jo zuena, ogia lortzeko ilaran zeudenean erail zituzten 22 zibilen omenez. Mursegok gerraren ondorioak eta Bosnia-Herzegovinako egungo egoera ezagutu ditu bertako herritarren eskutik. Emakume borrokalarien, pentsalarien, gerlari ohien, ikasleen eta musikarien lekukotzak jaso ditu, eta horiek dira Sarajevon amaieran egingo duen kontzerturako inspirazioa, soinuen bidez. Traumak gainditzeko gaitasunari eta musikaren ahalmenari buruzko dokumentala dugu hau.\nJatorrizko hizkuntza: euskara, ingelesa, bosniera


LABORAL KUTXAK ETA MEXIKOKO BANORTE BANKUAK LANKIDETZA HITZARMENA SINATU DUTE - Laboral Kutxa Prentsa aretoa\nLABORAL KUTXAK ETA MEXIKOKO BANORTE BANKUAK LANKIDETZA HITZARMENA SINATU DUTE\nMarch 4, 2016 -an argitaratua Laboral Kutxa(e)k\nAkordioa onuragarria izango da LABORAL Kutxako bezeroak diren enpresa guztientzat, Banorte izango baita kreditu-kooperatibaren Mexikoko finantza-adarra\nBanorte Mexikoko hirugarren erakundea da gordailuei dagokienez. 122.000 milioi dolarreko aktiboak, 1.250 bulego eta 27.000 langile ditu\nHitzarmen hau LABORAL Kutxak beste erakunde batzuekin sinatutako akordioei gehitzen zaie: Crédit Cooperatif-BPCE Taldea (Frantzia), Raiffeisen International (Austria, eta Europako Erdialdea eta Ekialdea) eta National Cooperative Bank (Estatu Batuak)\nArrasate, 2016ko martxoaren 4a.– LABORAL Kutxa eta Grupo Financiero Banortek (GFNorte) aldebiko lankidetza-hitzarmena sinatu dute, Euskadiko enpresei lurralde aztekara iristen eta han ezartzen laguntzeko, beren nazioartekotze-prozesuetan.\nDuela 100 urtetik gora Monterrey hirian sortua, BANORTE Mexikoko hirugarren banku-erakundea da gordailuak kontuan hartuta, eta laugarrena kredituei erreparatuta. 2015. urtearen amaieran, banku horrek 122.000 milioi dolarreko aktiboak kudeatzen zituen. Erakundeak 27.000 langile eta 1.250 bulego ditu Mexikoko herrigune nagusietan, eta finantza-estaldura ematen die banku-sektoreko 13 milioi bezerori baino gehiagori.\n(ezker-eskuma) Óscar Muguerza eta Ricardo Velázquez, akordioa sinatu ondoren\nAkordioa onuragarria izango da LABORAL Kutxako bezero diren enpresa guztientzat, Banorte izango baita kreditu-kooperatibaren Mexikoko finantza-adarra. Hemendik aurrera, amaitu egingo dira enpresen ohiko arazoak: kreditu-historialik ez izatea, atzerriko inbertsioen kudeaketako espezialistekin zuzenean hitz egin ezin izatea…\nEgoitza Arrasaten duen kreditu kooperatibak beste erakunde batzuekin sinatutako akordioei gehitzen zaie hitzarmen hori. Hauek dira LABORAL Kutxarekin akordioa egin duten beste erakundeak: Crédit Cooperatif-BPCE Taldea (Frantzia), Raiffeisen International (Austria, eta Europako Erdialdea eta Ekialdea) eta National Cooperative Bank (Estatu Batuak).\nLABORAL Kutxak nazioartekotze-prozesuko etapa guztietan eman nahi die zerbitzua enpresei, bai finantzen ikuspuntutik (tokiko bankuekin aldebiko akordioak sinatuz), bai aholkularitzaren ikuspuntutik, mundu osoan (Estatu Batuetan, Mexiko, Brasil, Errusia, Txina, India eta Vietnam) dituen nazioarteko ordezkaritzen laguntzarekin. Estrategia horri jarraituz, LABORAL Kutxak akordioak egiten ditu nazioarteko bankuekin, hala nola Banorterekin.\nMexikok 119 milioi biztanleko barne-merkatua du, eta industriarako herrialde estrategikoetako bat da; Estatuko 2.000 enpresak baino gehiagok filialak dituzte Mexikon, eta haietatik, 112 Euskal Autonomia Erkidegokoak dira. Mexikoko industriaren sektore nagusiak automozioa, aeronautika eta energia dira.\nHalaber, ikuspuntu estrategikotik, Mexiko Estatu Batuko merkatura iristeko toki geografiko pribilegiatua da, NAFTA akordioari esker. Ildo horretan, Banorte 2006an hasi zen Estatu Batuetan ezartzen. Urte hartan, Texaseko Inter National Bank (INB) erosi zuen, eta gerora, Estatu Batuetako beste bi konpainia erosi zituen: Motran Kalifornian eta Uniteller New Jerseyn.\nEuskal enpresek Mexikorekiko egindako inportazio eta esportazioei buruzko datu batzuk\nMexiko Euskadiko enpresen esportazioen zerrendako hamabigarren lekuan dago. 2014an, 397 milioi euroko ondasun eta zerbitzuak esportatu ziren Mexikora; hots, euskal esportazioen % 2.\nInportazioei dagokienez, Mexiko zazpigarren lekuan dago, Alemania, Frantzia, Errusia, Erresuma Batua, Txina eta Italiaren ondoren. Guztira, 785 milioi euroko inportazioak egin ziren, guztizkoaren % 5.\nenpresa hitzarmena @eu Laboral Kutxa @eu nazioartekotzea


Imanol Rojok ez du gainditu sailkapena Sotxin - Tolosa - Tolosaldeko ataria\nImanol Rojok ez du gainditu sailkapena Sotxin\nTolosaldeko Ataria 2014-02-11 12:13\nEskiatzaile tolosarra 60. postuan sailkatu zen iraupen eskiko esprintean.\nImanol Rojok ezin izan du iraupen eskiko esprinteko sailkapena gainditu, eta lehiatik kanpo geratu da. 60. postuan sailkatu da eskiatzaile tolosarra, Ola Vigen Hattestad lehen sailkatuarengandik hogei segundo pasatxora.\nLehen 30 sailkatuak final-laurdenetarako sailkatzen ziren, eta langatik hamar segundo pasatxora geratu da Rojo. Tolosarrak beste bi probatan parte hartuko du oraindik Sotxiko Neguko Olinpiar Jokoetan: ostiralean, hamabost kilometrokoan, eta hilaren 23an, 50 kilometrokoan. Aurretik eskiatloian lehiatu zen, eta 50. postuan sailkatu zen.


Iragarkiak eta mezuak babestuta - Atzerrian aztertu nazioak\nZure artikulua gure blogean argitaratzea nahi al duzu? Hona hemen jarraitu beharreko jarraibide batzuk.\nIrakurleentzat interesgarriak izan daitezkeen gaiei buruzko artikuluak soilik onartzen ditugu, hau da, Hezkuntzari, Lanpostuari, Atzerrian bidaiatzeari / ikasteari eta ikasleekin lotutako zerbitzuei buruz gehiago.\nBanner eta probako iragarkietarako, iragarkien tamaina guztietarako hornidurak ditugu kostu desberdinetan.\nErabili beheko formularioa gurekin harremanetan jartzeko edo bidali mezu pribatu azkar bat eduokpara@gmail.com helbidearen bidez\nBabestutako mezuak eta iragarkiak\nHitz egin gure taldearekin. Tamaina guztietako iragarkiak eskaintzen ditugu tarifa desberdinetan eta babestutako mezuak ere onartzen ditugu. OHARRA: Lanak hezkuntza eta / edo atzerrian ikastearekin zerikusia izan behar du. Gure eskaintzak 10 dolar artekoak dira.\nErakunde bat ordezkatzen duzu?\nErakunde bat ordezkatzen baduzu, esan iezaguzu izena eta kokapena.


Val Logsdon Fitch - Wikipedia, entziklopedia askea.\nVal Logsdon Fitch (Merriman, Nebraska, 1923ko martxoaren 10a -Princeton, New Jersey, 2015eko otsailaren 5a) estatubatuar fisikaria izan zen. Estatu Batuetako Armadaren Manhattan proiektuan (lehen bonba atomikoa egiteko isilpeko programa) parte hartu zuen. 1948an ingeniaritza elektrikoko ikasketak bukatu zituen Montrealgo Unibertsitatean, eta 1954an fisikako doktoregoa lortu zuen New Yorkeko Columbia Unibertsitatean. 1954. urtetik aurrera irakasle izan da New Jerseyko Princeton Unibertsitatean. 1980an Fisikako Nobel saria jaso zuen J.W. Croninekin batera, atomoaren barruko partikulen jokabidean denboraren noranzkoak duen eraginaren gaineko ikerketengatik.\nMerriman, 1923ko martxoaren 10a\nPrinceton, 2015eko otsailaren 5a (91 urte)\nChadron State College (en)\nFisikako Nobel Saria (1980)\nErnest Orlando Lawrence Award (1968)\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-8-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Val Logsdon Fitch\nMultimedia: Val Logsdon Fitch\nAzken aldaketa 7 abuztua 2019(e)an, 21:33(e)tan\nOrriaren azken aldaketa: 7 abuztua 2019, 21:33.


Txantrea linea (Iruñeko bidegorria) - Wikipedia, entziklopedia askea.\nTxantrea linea (Iruñeko bidegorria)\nLuzera 4718 m.\nTxirrindula alokairua Ez\nHasiera Ipar konexioa\nBukaera Done Jakue bidea konexioa\nTxantrea linea izango da Iruñeko Txantrea auzoan eraikiko den bidegorri linea. Txantreako auzoa Aranzadi, Alde Zaharra eta Ezkabarekin lotuko ditu.\nHiru adar izango ditu. Iparraldetik hegoaldera, bi: Ezkabako mendebaldetik hasita, Done Jakue bidea konexiora arte, bata; eta Ezkabako ekialdetik hasita, Munduko parkea zeharkatuz Done Jakue bidea konexiora arte ere, bestea. Bestalde, ekialdetik mendebaldera Txantreako auzoa erditik zeharkatuz Aranzadiko zonaldearekin lotuko da.\nBidegorri linea hau ez dago guztiz bukatua. Iruñeko Udalak aurkeztu duen proiektuaren araberakoa dira datu hauek. Proiektu hau, Iruñeko Ziklabilitate Plana, Txantreako linea ez ezik beste batzuk hartzen ditu bere baitan.\nHauek dira linea guztiak:\nDone Jakue bidea konexioa\nEspero da proiektua 2013. urtean bukatzea.\nOrriaren azken aldaketa: 24 iraila 2015, 09:19.


ELIKA Seguridad Alimentaria | Garietako okratoxina A mailari buruzko ikerketa - FSA 2005 - ELIKA Seguridad Alimentaria\nBidaltze data 9 azaroa, 2005\nElikagaien Segurtasuneko Agintaritza britainiarrak (FSA) ikerketa bat burutu du gari britainiarrekin. Ikerketaren zergatia 2004. urteko hezetasun-baldintzak izan dira: uzta batu baino lehen eta uzta batu ondoko hezetasun-baldintzak hain zuzen. Biltegiratzean baldintza horiek izanez gero, onddoak hazi litezke oso erraz. Ikerketaren arabera, 2004. urteko uztan izandako baldintzek ez dutela okratoxina A maila areagotzen lagundu ondorioztatu dute. Beraz, FSAk ondorioztatu du zerealak eta berorien produktuak ez direla arriskutsuak kontsumitzaileen osasunerako


Lamiako Maskarada: Basajaun\nUrtero bezalaxe, Leioako Udaletik jasotzen dugun dirulaguntzagaz jantziak berritzen saiatzen gara eta bada ordua Basajaunak daraman jantzia eta maskara berritzeko! Eta basajaunaz ari garenez, gogora dezagun euskal mitologian nor den jeinu hau!\nBere izenak dioen bezala, ‘basoko jauna, jaun basatia’ dugu jeinu berezi hau. Pertsonaia honek gizon handi eta izugarri baten itxura du. Gorputza ilez estalia du, adatsa belaunetaraino iristen zaio, eta aurpegia, bularrak eta sabela ia guztiz tapatzen dizkio. Basajauna basoaren eta naturaren zaindaria da. Artaldeen babeslea da, bereziki. Horregatik, ekaitza datorrenean, Basajaunak orroa botatzen du artzainak ohartarazteko.\nHurrengo webgunetik hartu dugu informazioa (https://www.amaroa.com/jeinuak/basajaun). Webgune honen helburua Euskal Mitologiaren ikuspegi orokor bat plazaratzea da eta gehiago ikasi nahi baduzue, anima zaitezte webgune bikain honetan murgiltzera!\n▼ urtarrila 2020 (5)\nGure helburua: Maskarada 2022\nEz dezagun inoiz ilusioa galdu!\nErakusketa ibiltaria Txorierri auzoan\nDantzatzeko prest al zaudete?\nMundiala SA gaia. Gaiaren irudien egilea: imagedepotpro. Blogger zerbitzuak eskainia.


Usurbilgo Greba Batzordeak urtarrilaren 30erako egun osorako mobilizazio egutegia finkatu du – Usurbil Eginez\nUsurbilgo Greba Batzordeak urtarrilaren 30erako egun osorako mobilizazio egutegia finkatu du\nUrtarrilaren 30erako (osteguna), Euskal Herriko Eskubide Sozialen Kartak greba orokorra deitu du. Dagoeneko herri, eskualde eta Gipuzkoa mailako mobilizazioak deitu dira ostegunerako. Usurbilen ere lan talde bat osatu da, Usurbilgo Greba Batzordea eta pasa den astean egindako bileran, urtarrilaren 30erako egun osorako mobilizazio egutegia finkatu zen. Usurbildarrak ostegunean egingo diren mobilizazioetan parte hartzera deituak daude.\n10:30 Usurbilgo Ernaik deituta, greba orokorra prestatzeko “gazte kedadak”.\n11:00 Pentsiodunek deitutako elkarretaratzea udaletxe atarian (Joxe Martin Sagardia enparantza). Herritar oro deitua dago mobilizazio honetan parte hartzera.\nArratsaldean Buruntzaldeako mobilizazioa Hernanin\nArratsaldean eskualdeko mibilizazioa egingo da. Buruntzaldeako herritarrak Hernani erdiguneko plazatik abiatuko den manifestaziora deituak daude. Usurbilgo Greba Batzordeak Hernanira joateko deialdia egin du:\n18:00 Oiardo Kiroldegian.\n18:30 gazte blokea osatzekoa Hernaniko Tilosetan.\nAurrekoa Aurreko sarrera: Urtarrilaren 29an ezohiko bilkura egingo da Udaleko udalbatza aretoan\nHurrengoa Hurrengo sarrera: Martxoaren 8ko Emakumeen Eguna antolatzen hasteko, gaur Usurbilgo “M8 egunero da” taldeak bilera irekia egingo du Potxoenean


5 izarreko luxutik, B&B bateko tokiko harrera beroa edo sukaldaritza independentea, Kildarek ostatu aukerak ditu gustu eta aurrekontu guztietara egokitzeko.\nKildareren ondare-guneetako mitoak eta kondairak deskubritu edo egun bat lasterketetan pozgarria izan edo egun osoan zehar dantza tradizionaleko bat-bateko saio batean dantzan aritu ondoren, egun osoko atsedena behar izango duzu. Orduan, non jarri nahi duzu burua, lo egin eta oporretan hurrengo abenturaren hurrengo eguna hasi? Kildare-n ostatu mota guztiak ditugu aukeran!\nAnimaliak onartzen ditu


UDAN, NEGUKO LITERATURA UZTA ATONTZEN | Kultura | GARA Euskal Herriko egunkaria\nUDAN, NEGUKO LITERATURA UZTA ATONTZEN\nUdan ere lanean gogotsu aritzen dira asko. Esaterako, idazleak eta editoreak. Udazkeneko uztak argia ikus dezan uztailean buru-belarri aritu dira argitaletxeetako arduradunak, inprimategira sartu aurretik egin beharrekoak egiten, idazleekin biltzen, azalak aukeratzen, gero apalategietan ikusiko ditugun liburuak prestatzen. Durangoko Azokan aipatuak izango direnak lantzen.\nArgitaletxeen artean erronda bat egin du GARAk, eta udazkenerako nobedadeen berri eman digute editoreek, uda garaian esku artean dituzten horiena. Laster inprentan beltza zuriaren gainean izango duten liburuekin jardun dira lanean uztailean, oporrak hartu aurretik. Udan, udazkenerako lanak prestatzen.\nTxalaparta argitaletxean hasi da lanean Garazi Arrula tafallarra, eta aurtengoa lehen Durangoko Azoka izango da berarentzat. Aurretik standaren atzean egona da, bere liburu eta itzulpenekin.\nOrain berak editatutakoak defendatuko ditu. «Ikasten, ikasten, nire adimena zabaltzen», erantzun zigun berak, Berri Txarrak taldearen kantua gogora ekarriz.\nEskarmentu handiagoa du argitalpen eta edizio kontuetan Xabier Mendigurenek, eta horrela mintzatu zitzaigun udako lanei buruz: «Udako lanak neguko lanen berdinak izaten dira berez: iristen diren originalak irakurri, horiei buruzko iritzi bat landu eta adostu; onartutako originalak zuzendu, txukundu, hobetu; ediziorako prest dauden lanen produkzioa zaindu –azala egitea, kontrazalak eta sinopsiak idaztea, maketazioa, maketazio hori zuzentzea…– baina diferentzia inportanteena da beste urte sasoi batzuetan erlojupean lan egin behar izaten dugula, liburu aurkezpenaren datari begira», eta bai guk ere lasaiago sumatu genuen Elkar argitaletxeko editore Mendiguren.\nLeire Lopez Ziluaga Zarauzko Susa argitaletxearen egoitzan eta Ibarrangelun aritu da uztailean lanean. «Udazkenean argitaratuko dugun liburu pare baten edizio lanarekin ari naiz batez ere; horrez gainera, originalak irakurtzen ari naiz. Bestelako lanak ere badaude: liburuentzako azalak lotu, liburuak banatzailera eraman», zioen duela aste batzuk.\nEz da geldi egotekoa eta idazleak ere bisitatu ditu. Beraiekin aritu da bertatik bertara udazkenean publikatuko diren liburuei buruz solasean.\nHorrela aritu zitzaigun Hedoi Etxarte iruindarra: «Gurean lan handietako bat izaten da editore lanak egiten hasi aurretik beste lanak amaitzea. Uztailean, esaterako, zerbitzari lanetan ibili ginen. Sanferminen kontura eta txirrindulari amateurren topaketa baterako catering lanak egiten».\nOndorengo asteetan udazkeneko liburuei heldu zien Katakrakeko kideak. «Liberazio bat izaten da edizio lanekin hasten garenean. Eskubideen kudeaketak egoten dira tartean –orain 2020 eta 2021ekoekin ari gara–, itzultzaileen bilaketa, hitzaurreen egileen bilaketa, banatzaileen eskariak bidaltzea, ordainketak, fakturak, diseinatzailearekin hurrengo azalak lotzen joatea». Baina funtsezkoenari ere heldu zion: testuak landu, zuzendu eta itzultzaileei proposamenak bidaltzea.\nGarazi Arrulak aipatu zuenez, «urte osoko lana da idazleekin egotea, edo hala beharko luke, behintzat».\nEta zehatzago erantzun zigun Mendigurenek: «Berez urte osoan zehar bildu ohi gara idazleekin, esku artean dugun liburuak eskatzen duen guztietan. Hala ere, egia da aukera gehiago egoten dela udan, agendak ere libreago ditugulako, eta batzuetan aprobetxatzen dugu bai, elkartzeko».\nXabier Mendigurenek gogoan du inoiz «idazle jakin bat oporretan egoten den herrira ere joan izan dela, harekin egun-pasa egitera, bidean datorren liburu baten aitzakian honetaz eta hartaz solastatzeko». Aurten, baina, ez du halako txangorik egin beharrik izan.\nSusa argitaletxeko Leire Lopezek aitortu zigun hartzen duela idazleekin egoteko tartea; «bi libururen edizio prozesuarekin ari naiz orain eta, beraz, idazleekin egon behar dut, eta ni mugitzen naiz beraiengana».\n«Opor aurreko asteak lan handiko garaia dira, udazkena gero eta hurbilago dagoelako eta oporrak ere egin nahi ditugulako», gaineratu zuen Susako editoreak. Liburuak euskara zuzentzailearentzat eta maketatzailearentzat prest utzita, egun batzuetan hemendik kanpo da orain Leire. «Rafa Egigurenen ipuin liburu batekin eta Unai Elorriagaren nobela batekin ari naiz lanean», aurreratu zigun Susako editoreak. Udazkenean ikusiko dute argia bi liburuok.\nKatakrak argitaletxean, berriz, batez ere itzultzaileekin lan egiten dutenez, harremana telefono bidezkoa eta telematikoa izaten da batez ere.\nLiburu berriak esku artean\n«Gauza bat baino gehiago daukat mahai gainean», aitortu zigun Xabier Mendigurenek. «Joxe Azurmendiren ‘Pentsamenduaren historia Euskal Herrian’, egilearen eskariz gu zuzentzen gabiltzana, nahiz eta ez den argitaletxe honetan aterako. Horrez gain, Iñaki Irasizabalen ipuin-bilduma bati hitzaurrea idatzi behar diot, Eneko Barberenaren nobela zuzentzen nabil eta itzulpen batzuk errebisatzen», kontatu zigun duela egun batzuk. Mahaia beterik zeukan Elkarreko editoreak bai, eta, horrez gain, udazkenean Karmele Jaioren nobela berria ere aterako dute, eta Xabier Etxeberriaren lehenengo ipuin liburua.\nSusa argitaletxeak dagoeneko ia prest dauzka Rafa Egigurenen ipuin liburua eta Unai Elorriagaren nobela berria. Bitartean idazleekin harremanetan jarraitu du Leire Lopez Ziluagak.\nGarazi Arrula ere, Tafallako uholdeetako auzolanean aritu ostean, Txalaparta argitaletxeko egoitzan aritu da uztailean. «Oraintxe irail-urrikoekin bukatu nahian nabil. Alde batetik, Ruben Sanchezen lehen eleberriari azken zuzenketa egiten, ‘Hondarrak’ izenekoa, irailean aurkeztuko duguna; bestetik, Danele Sarriugartek euskaraturiko ‘%99aren alde. Manifestu bat’ testua zuzentzen, Cinzia Arruza, Tithi Bhattacharya eta Nancy Fraser-en saiakera laburra. Horiez gain beste hamaika testu ditugu esku artean, bai urtea bukatu aurretik aterako direnak, bai hurrengo urterako aurreikusi ditugunak», kontatu zigun duela aste batzuk. Argitaletxe handia da Txalaparta. Gaztelaniaz titulu asko publikatzen ditu, baina euskaraz ere sendotzen ari dela dirudi. «Zehazturik ditugu, noski, urtea amaitu arteko argitalpenak –azpimarratu zuen Garazi Arrulak–. Batetik, haur literaturan bizpahiru titulu aterako ditugu, eta horietako lehena izanen da ‘Karl Marxen kapitala’ itzulpena, teoria ekonomikoaren oinarrietara hurbiltzeko ipuina; helduen literaturan, aurretik aipaturiko bi titulu horiez gainera, azaroan aterako dugu Eduardo Galeanoren ‘Emakumeak’, Mikel Vilchesek euskaraturikoa, eta, abenduan, berriz, Adur Larrearen eta Harkaitz Canoren ‘Antzara eguna’ komikia. Horiez gain, eta euskal literatura delako aipatuko dut, Mikel Antzaren ‘Atzerri ‘gaztelaniaz aterako dugu irailean bertan, Roberta Gozziren itzulpenean, ‘En país extraño’ izenburuarekin».\nGaltzak bete lan izan dute Tafallan ere. Eta ez gutxiago Iruñeko Kale Nagusiko Katakrak liburu-dendako goiko sotoan. Pantaila aurrean jo eta su aritu dira eta jarraitu beharko dute atsedenaldiaren ostean Hedoi Etxartek aipatutako liburu berri guztiak gobernatzeko. Lau liburu berri argitaratuko ditu Katakrakek euskaraz aurten: hiru saiakera eta nobela bat. Denak euskarara itzuliak. «Eva Illouz-en bi testurekin osatutako liburu bat itzuli du Danele Sarriugartek, harribitxi bat: ‘Arimaren etorkizuna’ eta ‘Estandar emozionalen sorrera’. Barbara Ehrenreich eta Deirdre English-ek 1973an historiari eta feminismoari buruz idatzitako klasiko bat itzuli du Maria Colerak: ‘Sorginak, emaginak eta erizainak’. Emakumezko sendalarien historia bat. Ryszard Kapuscinski kazetari mitikoa itzultzen ari da Amaia Apalauza: ‘Kristo fusilarekin’. Eta Ane Irazabalen hitzaurrearekin argitaratuko dugu. Horrez gain, Fernando Rey Nanni Balestriniren nobela ezagunarekin ari da, ‘Den-dena nahi dugu’ frenetikoarekin».\nUztailean lanean aritu, udazkenean argitaratuko den uzta prestatzen. Oporretatik bueltan labetik atera berriak diren letrak irakurtzeko moduan izango ditugu.


'La columna infame' antzezlana aurkeztuko du Egiari Zor Fundazioak torturaren aurkako egunean - Uriola.eus\nuriola.eus 2021-02-03 09:26 Politika Bilbo\nOtsailaren 13an 40 urte beteko dira Joxe Arregi Izagirre Carabanchelgo espetxean pairatutako torturen ondorioz hil zenetik. Ordutik, torturaren aurkako egun bezala ezaguna da egun hau. Egiari Zor Fundazioak Arregi gogoratzeko ekitaldia antolatu du Zizurkilen, eta Bilboko Bizkaia Aretoan La columna infame antzezlanaren irakurketa dramatizatua aurkeztuko du, 11:00etan gaztelaniaz eta 12:30ean euskaraz.\nCarabanchelgo espetxean atxilotuta zegoela polizia nazionalaren eskutik jasotako torturen ondorioz hil zen Joxe Arregi 1981eko otsailaren 13an. Egindako kaltea aitortzeko zintzotasun ariketarik egin ez dela salatu du Egiari Zor Fundazioak, eta hortaz, torturak ekarritako ondorioen inguruan bide luzea egiteke dagoela ere azaldu dute fundazioko kideak diren Ixone Fernandezek eta Enkarni Blancok.\n"Torturak Euskal Herrian izan duen eragina argitara ateratzea beharrezkoa da, eta erantzukizun guztiak argitzea, horrenbestetan saihesten diren horiek eta inork bere gain hartu nahi ezi dituenak, hain zuzen ere. Politikariek, epaileek, auzitegi medikuek, poliziek, hedabideek... tortura posible izan zedin jokatu duten papera argitzea beharrezkoa da. Tortura aplikatzerako unean edo horren ondorioz gertatu diren heriotzak argitzea beharrezkoa da"\nEkitaldi nagusia Zizurkilen egingo duten arren, Bilboko Bizkaia Aretoan (Abandoibarra Etorbidea, 3) La columna infame antzezlanaren estreinaldia egingo dute, 11:00etan euskaraz eta 12:30ean gaztelaniaz, EHUKo Oinarrizko Eskubideak eta Botere Publikoak masterrarekin elkarlanean.


...e arrazoien oinarri dira testamentugilearen pertsonari ofentsa larriak eragiten dizkioten jokabideak, bai fisikoki, bai mo...\n...nda. Gainera, bertze zerbaitengatik ere nintzen ofentsatua.\nIkimilikiliklik!. Egilea(k) ASURMENDI, Mikel. Argia, Komunikazio Biziagoa, S.A.L 2009 (1)\n...oetan biltzen zen. Gitarraz euskaraz kantatzea ofentsa eta laidoa zen, alta. Abertzale elizkoi zaharrek ez zituzte...\nMaratila. Luzien Etxezaharreta. Antzerki libreaz. Egilea(k) ETXEZAHARRETA GALZAGORRI, Luzien. Berria, Euskal Editorea SM 2011 (1)\n...n emanaldiak trabatzen ari dira. Hor fededunen ofentsatzea da, omen: ez da gaurkoa; jadanik Mahometen inguruan egin ma...\nMixel Etxekopar, GPS-rik gabeko bidaiaria : 'Zubia sortzen da Musika Handi autoproklamatuaren eta musika herrikoiaren artean'. Egilea(k) ATXEGA, Aitor. Argia, Komunikazio Biziagoa, S.A.L 2018 (1)\n...Larralderen esku bizkorrez; agian ez dugu Vivaldi ofentsatuko! Naturari loturiko musika dela argi da eta zintzarriak, txo...\nUmorea eta botere harremanak: Irriak norabide berean kolpatzen duenean beti.... Egilea(k) TORNER, Jon. Argia, Komunikazio Biziagoa, S.A.L 2018 (1)\n...zuen bere egiten zuela programak eragin zuen " ofentsa sentimendua". ETBk lehenago ere emititu zituen estereotipoa...\n...ndorioz inori zigorra ezartzeko. Ofizioz jardungo da, ofentsa funtzionario publiko, agintaritza edo agintaritzaren agente...


Fisika atomiko, molekular eta nuklearreko katedraduna Madrilgo Complutense Unibertsitatean.\nMaría Victoria Fonseca González doktorea Fisika Atomiko, Molekular eta Nuklearreko katedraduna izan da, eta gaur egun Madrilgo Unibertsitate Konplutentseko Materiaren Egitura sailean ikerketa arlo bereko ohorezko irakaslea da. Gainera, lizentziaduna da Zientzia Politikoetan eta diplomaduna Optikan. Bere karrera zientifikoa lehenik Fisika Atomikoaren arloan garatu zen, eta ondoren Energia Altuen Fisikaren arloan lan egin zuen Cornelleko unibertsitateko CESR partikula azeleragailuan (New York, AEB), Municheko Max-Planck institutuarekin elkarlanean. Aitzindaria izan zen Espainian, izpi kosmikoen fisikaren garapenean. UCMn egin duen lan zientifikoaz gain, 15 urte daramatza zientzia zabaltzeko eskolak ematen hainbat zentro eta forotan, jende guztiarentzat modu erraz eta atseginean.


2019ko apirilaren 24a, asteazkena | Ordua Euskal Herrian 08:16:01\nGure herriaren kultur-asimilazio eta –ordezkatze prozesu luzea testuinguru kapitalista batean gertatzen ari da. Merkatu-ekonomiaren ezaugarriek eta irizpideek ere azaltzen dute euskarak jasandako gutxitzea, eta eragiten diote bere garapenari. Batetik, kontsumo-gizartearen logika honek ez duelako euskararen alde (aski) egin, oraingoz behintzat. Merkatuak kulturaren uniformizazioa bultzatzen du, errazago saltzeko, gainbalioa eta aberastasunak biderkatzeko. Lukurreriak hizkuntza nagusiak ederresten ditu, eta euskara gutxiesten du, nagusikeria hori naturalizatuz. Etnozidio kulturala errentagarria zaio. Gainera, euskaldunok ere hezurretaraino sartuak ditugu kontsumismoaren hedonismoa eta nartzisismoa. Handiak erakartzen gaitu, eta produktu arrotzen miresle eta neurririk gabeko kontsumitzaile bilakatuta gaude.\nLiberalismoak merkatuen desarautzea bultzatzen du, eta logika beretik, euskararen aldeko arautzea saihesten du. Areago, dugun arautzea simulatua dela esan daiteke\nBestetik, desarrollismo suntsitzaileak lurraldea lego erraldoi bat bilakatu du, pertsonei ezikusiarena eginez, paisaiak zementuz berdinduz, eta kultura eraitsiz. Aberasteko grina, etekina azkar metatzeko nahia, eta handikeria ditu ezaugarri. Pertsonak objektutzat ditu. Areago, ez die subjektu izaten uzten, boterea baitu oinarri, baita jarreretan ere (nagusikeria), eta mendekotasunak eragiten ditu, taktikoki eta zeharka. Euskaldunak enbarazu gara kapitalarentzat, kostutzat hartzen baitu gure eskubideak bermatzea eta gure kultura duintzen laguntzea. Gainera, eskulan merketzat dituen migratzaileei ez die aitortzen kultura baten jabe izatea, eta ez die euskal kulturara sarbidea errazten.\nAzkenik, gogoratu behar da liberalismoak merkatuen desarautzea bultzatzen duela, eta logika beretik, euskararen aldeko arautzea saihesten duela. Areago, dugun arautzea simulatua dela esan daiteke, ez baita ezartzen, sarri (kontratu publikoetan, kontsumo gaietan…). Gainera, liberalizazioa muturrera eramanez, zerbitzu ugari pribatizatu ditu administrazioak, eta horien euskalduntzea saihestu du, urte luzez. Bide beretik, kudeatzaileek eskatzen diete euskal sortzaileei negarrari utzi eta efizientziaren eta lehiakortasunaren parametroetan jardutea, egoera parekidea balitz bezala. Era berean, euskararen erabileraren normalizazioa uzten dute prozesu naturalaren eta norbanakoon arteko kudeaketaren gain, erakundeen egitekoei iskin eginez, eta hizkuntzaren izaera kolektiboa alboratuz.\nAipatu aldagai horien eragileak sistemaren zutoinak dira. Berriki, Allarteanek bere blogean EAEko Alderdi Popularra seinalatu du, hizkuntza-liberalismoaren eredu gisa. Bada, nik beste batzuk ere sartuko nituzke ikuspegi horretan. Zerrendatuko ditugu?\nKanal hauetan artxibatua: Iritzia | Kultura | Euskalgintza | Kontsumismoa


[ELKARRIZKETA] Janardana Iglesias Errasti: “Nire estiloa sinplea, funtzionala eta arrazionala da” | danbolin\nArkitektura ikasten ari zen bitartean, altzariak egiteari ekin zion Janardana Iglesias Errastik (Zestoa 1994). Lau urte pasa dira ordutik eta inoiz baino gogo gehiagorekin dihardu JIE izena jarri dion proiektuan zurezko altzariak lantzen. Orain arte egindako lanez osatutako txostentxoa kaleratu berri du eta horren aitzakian berriketalditxoa egin dugu berarekin:\nZer dela eta hasi zinen altzariak egiten?\nArrebak egongelarako lanpara bat nahi zuen. Argazkia erakutsi zidan eta oso polita zen baina garestia eta zerbaitek ez zuen konbentzitzen. Nik egingo niola esan nion eta materiala erosi eta lanean hasi nintzen. Lanaren emaitza gustatu zitzaion eta hori izan zen hasiera. Niretzat denbora pasa bat da eta lehen enkargu hartatik lanean jarraitzen dut, pixkanaka eboluzionatzen.\nIkastarorik edo egin duzu?\nEz, dakidan guztia nire kabuz ikasi dut. Internet erabili ohi dut gauza berriak ikasteko. Hasi nintzenean Ishitani Furniture Youtubeko kanalarekin egin nuen topo eta inspirazio iturria izan zen niretzat. Japoniar honek altzariak egiten ditu, eskuz eta mimo handiarekin.\nZe altzari mota egiten dituzu?\nDenetik egiten dut: lanparak, aulkiak, mahaitxoak… Dena tamaina txikikoa. Oraingoz ez dut altzari handirik egiten.\nAltzari bat diseinatu eta etxean jartzerainoko prozesu guztia zeuk egiten duzu.\nBai. Lehenengo bezeroarekin hitz egiten dut eta zer eta non nahi duen zehazten dugu. Behin hori jakinda, ideia bat egin eta lehen bozetoa egiten dut. Gero horrekin planoak ateratzen ditut eta planoen arabera materiala erosten dut. Behin materiala erosita, lanean hasten naiz horretarako egokitu dudan tailerrean.\nZe material erabiltzen duzu?\nEgiten ditudan altzari guztiak zurezkoak dira. Oso material noblea da, lantzeko erraza eta goxotasun asko transmititzen du. Gainera, gure kulturan betidanik errotuta egon den material bat da eta horri ere garrantzia ematea gustatzen zait. Industrializazioarekin dena oso mekanizatua eta oso zorrotza bihurtu da baina artisau lanari duen garrantzia ematea ezinbestekoa iruditzen zait. Zerbait artisau batek egina bada, goxotasuna ematen dio eta objektu bakoitzari garrantzia gehiago ematen zaio. Egurrari gaurkotasuna ematen saiatzen naiz, nire estilora emanez.\nNire estiloa sinplea, funtzionala eta arrazionala da. Behar diren gauzak soilik jartzen ditut. Altzariak bisualki arinak izatea gustatzen zait. Altzari baten aspekturik garrantzitsuena funtzionala izatea da, hori ezinbestekoa da niretzat. Bi kontzeptu hauek dira gehien erabiltzen ditudanak nire diseinuetan: grabitate eza eta funtzioak forma ematea. Arkitektura ikasteak izateak eragin nabarmena duela esango nuke nire altzariengan, batez ere kontzeptuen erabileran eta prozesu osoa antolatzeko orduan.\nAltzari bakoitzari izen propioa jartzen diozu “ume” bat izango balitz bezala edo.\nBai (barrez). Norbaitek altzariren bat egiteko eskatzen didanean non jarriko duen ikustera joatea gustatzen zait. Hor, estimua hartzen hasten naiz egingo dudan piezari. Dena eskuz lantzen dudanez, lotura berezia sortzen da, ordu asko ematen ditut lan bakoitza egiten eta horregatik jartzen diet izena, lan bakoitza bakarra delako.\nEgin klik hemen JIE altzarien katalogoa ikusteko.\nPrevious Article Musika eskolako ikasleen Santa Zeziliako kontzertuak Danbolinen Facebook-eko orrialdean jarraitu ahal izango dira\nNext Article Herriguneko bi eskoletako patioak arratsaldetan irekita egongo dira astelehenetik aurrera


Artea arbuiatzen zuen artista | Kultura | Berria\nArtea arbuiatzen zuen artista\nFrancesc Catala-Roca argazkilariaren 150 lan daude Donostiako Kutxa-Kubo aretoan\nEspainian eta Herrialde Katalanetan 1953 eta 1964 artean herriz herri eta hiriz hiri egin zituen erreportajeetakoak dira\nLa Chunga dantzari eta margolariaren ahizpa txikia, Bartzelonan egindako argazki batean. FRANCESC CATALA-ROCA / ARXIU FOTOGRAFIC DE L'ARXIU HISTORIC\n«Artea egiteko ideia gogotik arbuiatzen zuen arren», argazkigintza dokumentala, «begirada pertsonal berri bati» esker, artelan bihurtu zuen Francesc Catala-Rocak, «bere irizpidearen aurka», Chema Conesaren ustez, Catala-Rocà. Maisulanak erakusketaren komisarioa. Conesak, 2010ean, Catala-Rocaren 150 argazki hautatuz apailatu zuen erakusketa —Madrilgo La Fabrica galeriak eta Barrie Fundazioak ekoitzia—, eta Donostiako Kutxa-Kubo aretoan ikus daiteke egunotan, ekainaren 1a bitarte. Aurretik, Espainia, Galizia, Portugal eta Herri Katalanetako hainbat hiritan izan da ikusgai, arrakasta handiarekin.\nArgazkigintzaren arloan, eragin handiko berritzailea izan zen Francesc Catala-Roca (Valls, Herrialde Katalanak, 1922-Bartzelona, 1998), batez ere XX. mendeko 50 eta 60ko hamarkadetan. Kataluniako Arkitektoen Elkargoak gordeak dituen Catala-Rocaren 200.000 negatiboen artean egin zuen erakusketarako aukeraketa Conesa komisarioak. Hautatu zituen 150 argazkiak Catala-Rocak 1953 eta 1964 artean Espainian eta Herrialde Katalanetan egindako erreportajeetakoak dira, zuri-beltzean formatu karratuan eginak denak. Erakusketako argazkietako batzuetan, pertsona ezagunak ikusten dira, Salvador Dali eta Joan Miro besteak beste, baina, gehienetan, jende anonimoa ageri da: herri txiki batean egindako hileta batera joandakoak; bi guardia zibil, elkarrekin solasean hondartza baten ondoan; militar bat zaldi gainean, talko hautsak iragartzen dituen ume baten argazkiaren ondoan; jendea hirian ibiltari, edo kalearen erdian Pueblo egunkariaren ale bat irakurtzen; aita-semeak, euripean espaloi batean aurrera; emakume batzuk loteriako zozketako zenbakiak egiaztatzen, Madrilgo Puerta del Sol plazan…\nAita argazkilaria zuenez —Pere Catala Pic— eta txikitatik harekin lan egin zuenez, argazkigintzaren alderdi teknikoetan oso trebea zen Catala-Roca, eta bere lanetan beti igartzen da argiaren eta konposizioaren erabilera egoki eta eraginkor bat, adierazkortasun handikoa. Horrez gain, profesionaltasun handiko argazkilaria izan zen, lanari oso emana bizi izan zena.\nConesak 15 urte zituela ezagutu zuen Catala-Roca, 60ko hamarkadan, baina «zeharka», jakin gabe benetan nor zen eta zer egiten zuen. «Gizon bat etorri zen gurasoen etxera, kamera handi bat eta larruzko poltsa handi bat aldean zituela, hautsitako sudur batekin pastazko betaurreko batzuei eusten ziela, balkoitik Murtziako [Espainia] erakustazokaren argazki bat egiteko baimena eskatzera». Argazki hura «urte askoren buruan» aurkitu zuen Conesak Murtziari buruzko gida turistiko batean, Catala-Rocak sinatuta. «Harrituta geratu nintzen, argazkia ikusi nuen garaian ezagutzen bainuen dagoeneko Catala-Rocaren lana, eta hura niretzat beti izan baita erreferentzia nagusietako bat —nire belaunaldiko argazkilari guztientzat bezala—».\nGidoirik gabe bidaiari\nArgazkilari profesional gisa, hainbat argitalpenetarako lan egin zuen Catala-Rocak 50eko hamarkadan, eta Destino argitaletxeak Espainiako aurreneko gida turistikoetarako argazkiak enkargatu zizkion. Argazki kamera lagun hartuta, herriz herri eta hiriz hiri ibili zen urte haietan, Vespa motor batean lehenik, Seat 600 auto batean gero. «Monumentuei ere egiten zizkien argazkiak, hori bere lanaren partea zuelako, baina ez soilik monumentuei», Conesak azaldu duenez. «Gidoirik gabe bidaiatzen zuen, bidean aurkitzen zuen Espainiaren erretratua egiteko ideia gidari zuela. Argazkilari absentearen jarrera hartu zuen beti: errealitatetik une bat erauziz, bere begiradaren bitartez, gertaera hutsal bat gertaera gogoangarri bihurtzen duenarena. Horretaz jabetu gabe, Henri Cartier-Bressonek argitaratu, ezagutarazi eta zabaldu zituen arauen aldeko aldarria egin zuen. Diskurtso pertsonal bat sortu zuen, eta diskurtso horrek, denborak aurrera egin ahala, irizpideak eta nortasuna eman zizkion argazki erreportajegintzari».\nBere lanaren eraginaz kontzientziarik izan gabe lan egin zuen beti Catala-Rocak, Conesak dioenez: «Apaltasunez eta bere kasa, profesionaltasun handiz beti». Kamera karratua hautatu zuen lanerako, horrek aukera ematen ziolako bezeroek eskatzen ziotenari hobeto erantzuteko. Hark argazki karratuak igortzen zituen argitalpenetara, eta argitalpenetan erabakitzen zuten haiek nola argitaratu: argazki horizontal gisa batzuetan, bertikal gisa besteetan… Conesak argitalpenetan ezagutu zituen lehenik Catala-Rocaren argazkiak, argazki horizontal edo bertikal gisa ebakita, eta jatorrizko negatibo karratuak ikustean jabetu zen jatorrizko formatuan ez zirela inondik ere desegokiagoak. Horregatik erabaki zuen, erakusketa apailatzean, Catala-Rocaren argazkien jatorrizko formatu karratua errespetatzea.


2. eta 3. mailak: industria arloko ingeniaritzen oinarriak ikasiko dituzu, bereziki mekanika, elektronika eta elektrika arlokoak. Laborategietan, neurtzeko ekipoekin lan egiten ohituko zara eta praktikan jarriko dituzu, gero, lanbidean baliagarri izango zaizkizun hainbat kontu.\n4. maila: hautazko irakasgai multzo bat aukeratu ahal izango duzu edo nazioarteko mugikortasuneko programan parte hartu. Gainera, praktikak egingo dituzu enpresa batean eta gradu amaierako proiektua garatuko duzu.\nIndustria Teknologien Ingeniaritzako Graduko titulua izan aurretik, ingeleseko B2 maila ziurtatu beharko duzu (Cambridgeko Unibertsitateko First Certificate-ren parekoa).\nIndustria Teknologien Ingeniaritzako Gradu elebiduna (ingelesa/gaztelera) hautazkoa\nEzinbestekoa da Industria Ingeniaritzako Unibertsitate Masterra egitea industria ingeniari lanean aritzeko, legez araututa dagoen bezala. Inguru akademiko eta profesionalean ospe handiko lanbidea da, inolako zalantzarik gabe.\nDeustun eskaintzen den master horrek trebatu egingo zaitu egungo industria jardueraren erronkei erantzuteko.


2016 Berriak Bertsomovieda!\n22 Api 2016\nBaditugu 2016ko irabazleak. Zorionak!\nDagoeneko baditugu bertsomoviedako saridun guztiak, bozketa gaur bertan amaitu ostean.\nLehen saria (1000 €): Zeuk erabaki\nEgileak Jon Martin eta Izaskun Bernedo dira. Lehenago ere parte hartu izan dute bertsomoviedan, eta era guztietako sariak irabazi ere bai. Aurtengoan, lan oso berritzailea egin dute, ikusleak amaiera askoren artean aukera dezakeen bideo interaktibo bat sortuz, eta bide batez, bertsoaren sormen prozesuan bertsolariaren burutik pasatzen diren aukerak azalduz.\nAipamena (300 €): Kantuz egin dugu zutaz oroitzean\nLan hau Aitor Lanas, Ekaitz Goikoetxea eta Garazi Zabaletaren lana da. Lehen aldia dute bertsomoviedan, baina benetan lan borobila aurkeztu dute, Ekaitz Goikoetxearen bertso bikainak Maider Ansaren ahotsean jarrita, Mikel Laboari erreferentzia eta omenaldi eginez. Benetan lan hunkigarria, bertso onenak dituen bertsomoviearen saria ere (250 €) irabazi duena.\nLehen saria (300 €): Begirada bakoitzean\nKuriosoa da, baina lan hau ez du ez ohiko lagun talde batek, ez bertso eskola batek aurkeztu. Bertso udalekuetan elkar ezagututako lagun talde baten elkarlana da beira taldearen doinuak erabiliz emaitza hunkigarria lortu duen bertsomovie hau. Beraiek Joane Aldalur, Oihana Arana, Haizea Arana, Aner Peritz, Xubane Garai, Eider Iturralde, Olatz Zuazubiskar eta Aroa Arana dira.\nAipamena (150 €): Alferraren astea\nOiartzungo Elizaldeko bertso eskolako ikasleen lana da hau, eta izenburuak dioen bezala, gazte alfer baten astearen errepasoa egiten dute egunez-egun, astelehenetik igandera.\nPublikoaren sariaren 500 €ak Donosti Cup 2005 bertsomovieak eraman ditu, astebeteko lehia estuaren ostean 1238 boz biltzea lortu baitute. Zorionak hauei ere!\nEzohiko sari berezia\nHonelako sariketetan ez da ohikoa izaten uste baino diru gehiago banatzeko aukera, baina beste urteetan ez bezala, horretarako parada suertatu zaigunez, 150 €ko aipamen bat ere ematea erabaki dugu, eta hau Ormaiztegiko bertso eskolako Zapatistak lanarentzat izan da.\nLan honek oinetakoen arteko bertsolari txapelketa bat parodiatzen du, eta bereziki erakargarria da oinetako eta bertso munduan erabili ohi diren hitzekin edo antzeko hitzekin egiten duen hitz jokotik abiatuta bertsomovie oso bati bizia ematea lortu izana.\nDatorren ostiralean, hilaren 29an, Beasaingo Igartza jauregian egingo da sari banaketa arratsaldeko 19:00etan.\n1 Comments Segi irakurtzen


Madrilek agertutako jarrera salatu eta Sarek deitutako manifestazioan parte hartzeko deia egin dute senideek: «Guztion erantzukizuna da»\nOraindik akordiorik eduki ez arren, zuzenketarik ez du aurkeztu EAJk Madrilen\nEspainiako aurrekontuen negoziazioan Rajoyk izandako parte hartzea nabarmendu dute jeltzaleek: «Gai garrantzitsuak desblokeatu dira»\nIruÃ±eko istiluak "terrorismoa" direla berretsi du Auzitegi Nazionalak\nCarmen Lamela epaileak atzera bota du Errenteriako gazteen helegitea, eta auzia Espainiako Auzitegi Nazionalak ikertu behar duela dio, Nafarroako Lurralde Auzitegiaren irizpidearen aurka.\nUrriaren 7an ospatuko du Askapenak 30. urteurrena, Berriozarren\nZarautzen egindako batzar batean sortu zen erakunde internazionalista, hain zuzen, 1987ko urriaren 7an, eta han eman dute urteurrenaren berri.\nKultura, «aske bizitzeko»\nKulturaz Aske ekinaldia egingo dute Altsasun, auzipetutako gazteak libre nahi dituztela adierazteko. Etzi hasiko dira lehen ekitaldiak\nEuskal presoak Portugalen eta Espainiaren hiru euroagindu ere badituenez, bihar erabakiko dute Gomez aske utzi edo ez. Delitua berriz egiteko «arrisku larririk» ez dagoela ere esan dute epaileek\nNBEk Txapartegi ez estraditatzeko eskatu dio Suitzari\nNazio Batuen Erakundeko torturaren eta bestelako tratu gizagabe eta krudelen aurkako kontalari berezi Nils Melzerrek egin du eskaera. Haren arabera, "torturen bidez lortutako konfesioa du oinarri" Espainiak Txapartegiri jarritako zigorrak.\nEspazio opakuak nola hautsi\nIstanbulgo Protokoloak ekarri du pauso bat torturak aitortzeko: «Jada ezin dute esan gezurra denik». Epaileek berek aitortu dute Sandra Barrenetxearen testigantza «sinesgarria» dela, baina hori berresteko «elementu periferikorik» ez dagoela diote. Nola frogatu, ordea, kalabozo ilunetan gertatzen dena?\n«Terrorismo» delitua ezetsita, Iruñean ikertuko dituzte martxoko istiluak\nNafarroako Auzitegiak ontzat jo du Errenteriako lau gazteen helegiteko zati hori. Ez du onartu kartzelan dituzten hirurak aske uzteko eskaera\nNafarroako Auzitegiak dio IruÃ±eko istiluak ez direla "terrorismoa"


Urtarrilaren 19an, koloreztatutako 10 argazki handi jarriko dira Ipurua auzoan — Eibarko Kultura Ondarea - Egoibarra.eus\nZezen plaza eta kuartela goitik ikusita (1965 ingurua). Argazkia: Udal Artxiboa.\nEibarren 1950eko apirilaren 23an jokatu zen lehen errugbi-partida, Ipuruako zelaian, Anglet Olympique eta Aviron Bayonnais talde frantsesen artean. Eulogio Echeverria eibartarra izan zen ekitaldiaren sustatzailea, 1925ean Frantziako ligako jokalaria izan baitzen. Eguraldiak ez zuen lagundu, baina jende-andana batu zen ordurarte Eibarren inoiz sekula ikusi bariko kirol hura ikustera.\nIpurua aldeak bazuen bere pasealekua dorreak eraiki aurretik, auzoko askok eta askok oraindik ere ondo gogoan duten jolaslekua eta egonlekua. Plazaolaren argazkiak zuhaitz azpiko pasealeku luze elurtua dakargu gogora.\nEta jendea, auzoko jendea San Kristobal jaietan Lambrettak eskaintzen zituen hamaiketakoetan; umeak Ipurua zelaian disfrutatzen… Futbol-zelai horretan hasi zen jokatzen Jose Eulogio Garate, “Zuloaga en arte y en fútbol Gárate” pegatina ezagunaren futbolaria eta 1964an SD Eibarrek Unión Deportiva Cultural Chantrearen kontra 3. mailan jokatutako partidaren golegileetako bat. Nazioarteko futbol-jokalari izatera iritsi zen Garate.\nIpurua izaten zen sasoi hartan txirrindularien helmuga, eta 1965eko Eibarko Bizikleta irabazi zuen KAS taldeko kide guztiek ere bertan atera zuten argazkia: Elorza irabazlea, Anton Barrutia, Gabika, Langarika, Jiménez… Izen ezagun asko zaletuentzat Soraluzeko Kontrargi argazki-taldeak utzitako Eli Lakuesta argazkilariaren argazkian.\nSanjuanetako koadrillen lehiaketak entzutetsuak izaten ziren 60ko hamarkadan: zezen plazara joatea eta argazkia ateratzea ezinbestekoa zen. Argazkietan hiru kuadrilla dauzkagu: Baikorak, Alaiak eta Peña Piquio.\nEta, azkenik zezen plaza bera erdian dela, eremu zabal bat, goitik hartuta: Txaltxa Zelaiko frontoi zaharra eta Arma Probalekua; Txaltxa baserria; Abelux bizikleta-tailerra; Astelena pilotalekuaren teilatua eta ortuak; Mari Tere Munduate andereñoak zuzentzen zuen Eibarko lehenengo ikastolaren lokalak; Capitol zinema…\nGuardia Zibilaren horma zaharretan zintzilikatuko dira nortasun handiko auzoaren argazki zaharrak, gehienak Udal Artxibokoak, Eibarrek 675 urte bete berri dituela-eta.


Kasu positibo baten berri eman du Osasun Sailak Azkoitian - Azkoitia - Maxixatzen.eus\nKasu positibo baten berri eman du Osasun Sailak Azkoitian\nAmaia Urbieta 2021-10-05 13:12\nAzkoitia eremu berdean sartzear da. Atzo kasu positibo bat atzemanda, behera egin du intzidentzia tasak, baina oraindik eremu horian mantendu da. Araba, Bizkai eta Gipuzkoako intzidentzia tasa ere antzerako kopuruetan da, eta Labi batzordeak gaur emango du informazio gehiago.\nEusko Jaurlaritzak plazaratu berri duen txostenaren arabera, Azkoitian kasu positibo bat atzeman zuen Osasun Sailak atzo. Herria eremu horitik berdera igarotzetik gertu gelditu da; izan ere, 66,76koa da azken hamalau egunetako 100.000 biztanleko intzidentzia tasa Azkoitian.\nUrola Kosta eskualdean, aldiz, beste bost positibo zenbatu zituzten atzo: bina Aian eta Zarautzen, eta bat Azpeitian. Atzoko positibo bakan horien eraginez, igo egin da apur bat Azpeitiko eta Zarauzko intzidentzia tasa. 157,69koa da Azpeitian eta 77,10ekoa Zarautzen. Eskualdeko gainontzeko herrietan ez dute positibo berririk zenbatu, eta beherantz jarraitzen dute intzidentzia tasek. Orio eta Zumaia eremu berdean dira iragan asteburutik, eta atzoko datuekin are gehiago jaitsi dira herri horietako intzidentzia tasak: 16,31ra eta 20,35era, hurrenez hurren.\nZIUen okupzioak, behera


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" genre_facet:"Curriculumeko baliabideak"\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Generoa / Forma: Curriculumeko baliabideak\n1 Animazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...